Meyxanaçı Samirə: “İndi pivə içirəm, 60 yaşdan sonra mollalığa başlayacam” - MÜSAHİBƏ\nAna Səhifə - MÜSAHİBƏ - Meyxanaçı Samirə: “İndi pivə içirəm, 60 yaşdan sonra mollalığa başlayacam” - MÜSAHİBƏ\n“İmkanlı yaşlı xanımlar var ki, cavan kişi müğənniləri himayə edirlər”\n“Meyxana demək sənətini dilənçiliyə çeviriblər...”\nMüğənni, meyxanaçı Samirə Yusifqızı Modern.az saytına müsahibə verib. Onunla söhbəti təqdim edirik.\n- Samirə xanım, necəsiniz?\n- Son zamanlar bir az yaxşı deyiləm. Övladım xəstələnib. İki həftədir ki, xəstəxanadayam. Demək olar ki, özümə bir dəqiqə vaxt ayıra bilmirəm.\n- Xəstəliyi nədir?\n- Oğlum hovuza tullananda qəflətən yıxılıb və başı daşın qırağına dəyib. Çox ciddi kəllə-beyin travması ilə əməliyyat edilib.\n- Allah şəfa versin.\n- Meyxana sənətinə başlayanda həyat yoldaşınız bunu necə qarşıladı?\n- Mən meyxana deyəndə həyat yoldaşım sağ idi. O, orqan işçisi idi. Meyxana elə əvvəlcədən həyatımda var idi. Sadəcə, mən deməyə çəkinirdim. Çünki özünüz bilirsiniz ki, o vaxtkı ab-hava necə idi. Ona görə bir az bu sənətdən qaçırdım.\n- Sizə meyxanaçı deyiləndə xoşunuz gəlmir. Səbəbi nədir?\n- Çünki mən ali savadlı müğənniyəm. Əlbəttə ki, xoşuma gəlməz. Əziyyət çəkib Asəf Zeynallı adına Musiqi Kollecində xanəndəliyi bitirmişəm, vokal dərsləri almışam. 40 ildir ki, müğənniyəm. Bu müddət ərzində sənətlə məşğul olan, efirlərdə klipləri gedən, Faiq Şücəddinovun mahnılarını ifa edən birinə birdən-birə meyxanaçı deyilməsi yaxşı deyil. Düzdür, mən meyxanaçıyam, qəbul edirəm. Bu janrda ilk qaranquşam. Bunu da hamı bacarmır. Bir tərəfdən xoşuma gəlsə də, beş tərəfdən xoşuma gəlmir.\n- Samirə xanım dediniz Asəf Zeynallı adına Kolleci bitirmisiniz. Bəs niyə özünüzü meyxana sənətinin içinə saldınız? Buna nə vadar etdi sizi? Daha sanballı bir şeylərlə də tanına bilərdiniz.\n- Mən onsuz da tanınmışdım. 2009-cu ildə ilk “Toylar kraliçası” mən olmuşam və efirdə kifayət qədər sənət göstərmişəm. Mən oxuduğum unudulmuş mahnıları sonradan hamı oxumağa başlayıb. Zeynəb Xanlarova, Elmira Rəhimova, Məmmədbağır Bağırzadə, İslam Rzayevdən elə mahnılar ifa etmişdim ki, hətta münsiflər heyəti təəccüblənirdi. Mənə Azərbaycanda gəzən ensiklopediya, canlı arxiv deyirlər. Kim nə mahnı axtarırsa, mənə zəng edir.\n- Onda sizi efirdə meyxana deyişmələrinə qatılmağa nə vadar etdi? Bilirsiniz ki, deyişmələrdə bir az jarqon ifadələr, vulqar sözlər işlənir. Biz istəsək də, istəməsək də bu, meyxana janrının qanunudur.\n- Gəlin belə baxaq. Bu gün Azərbaycanda irəlidə olan musiqilərin 90 faizi meyxana üzərində qurulub. Aygün Səmədzadə, Elçin İmanov kimi üç-dörd bəstəkarın mahnısı əsl mahnı sayıla bilər. Amma o birilər üçü birində “nescafe” kimidir - həm yazır, həm bəstələyir, həm də oxuyurlar. Hamısı eyni formada olan mahnılardır. Özbək, Hindistan, türk, ərəb ritmləri mövcuddur. Yəni hamısı meyxana deyir. Kim mahnı oxuyur ki?!\n- Bir qadının efirdə meyxana deyişmələrində iştirak etməsi təəccüb doğurdu. Sonradan peşman oldunuzmu?\n- Bir qadının karatedə hamını məğlub etməyi və sonradan Azərbaycana şan-şöhrət gətirməyinə necə baxmaq olar?! Əlbəttə ki, yaxşı. Bax, meyxana da elədir.\nBilirsinizmi nəyə peşman oldum? Mənə müğənni kimi yox, meyxanaçı kimi baxırlar. Yəni mənim müğənnilik sənətim arxa planda qaldı. Meyxanaya keçəndən sonra çox şey tapdım, amma çox şey də itirdim. Açıq danışaq, bizim qazancımız toylardandır. Nə dövlət qeydiyyatındayıq, nə maaş verilir bizə, nə də təqaüd. Qazancımız eldəndir, camaatdandır. Bu camaat da artıq məni meyxanaçı kimi qəbul etdi. Heç kəs də müğənni kimi toya dəvət etmir. Meyxanaçı kimi də toylar çox az olur. Yəni mənim maddi durumum meyxanadan sonra aşağı düşdü. Əvvəllər bu gəlir üç dəfə çox idi. Bir tərəfdən də məndən sonra bir çox xanımların ürək edib meyxana demək istəmələri sevindirdi. Düzdür, demək istədilər, amma meyxanaçı ola bilməzlər.\n- Dediniz toylar çox az olur. Toylara sizi meyxana deməyə çağırırlarmı?\n- Adətən orada qadınlar olmur. Kişilər daha çox olur.\n- Heyf deyil, kişilərimiz. Arvad olan məclisdə o qədər hay-küy olur ki. Heç adamın sözünü başa düşmürlər. Arvad nədir, meyxana nədir?! Amma biz meyxananı qadınlara da sevdirdik. Mənim meyxanaya gəlişim bu sənətdə çevriliş etdi. Meyxana sevməyən xanımlar məndən meyxana deməyimi istəyirdi. Uşaqlı böyüklü, 7-dən 70-ə hamı bizi sevdi. Xalqın sevimlisi olduğuma görə xoşbəxtəm.\n- Toylara neçəyə gedirsiniz?\n-Çox az, ucuz məbləğə gedirəm. İnanın ki, Azərbaycanda bəlkə də mənim qədər ucuz məbləğə toylara gedən yoxdur.\n- Bilmək olarmı nə qədər?\n- Yarım saatı 300-400 manata. Bilirsiniz ki, biz vergi veririk. Bu məbləğ də çox azdır.\n- Amma toylarda şirinlik də verirlər.\n- Yox. İndi əvvəlki vaxtlar deyil.\n- Deyişmələrdə qarşı tərəf sizə vulqar, kobud söz deyəndə o qədər kişi içərisində necə cavab verirsiniz ?\n-Onlar ədəbsiz ifadə işlədirsə, mən də işlədirəm. Çalışırıq ki, çox mentalitetdən kənara çıxmamaq şərti ilə yüngülvarı - pişik, dovşan, siçan, ilan- belə şeylər deyək. Amma söyüş işlətməyi əlbəttə ki, özümə sığışdıra bilmərəm. Heç imkan da vermərəm. Həm də mən uşaq-muşaqla toyda meyxana demərəm axı. Mən bilirəm, kimlərlə meyxana demək lazımdır.\n- Uşaq-muşaq dedikləriniz kimlərdir?\n- İndiki cavanlar şadlıq evinin qapısında boyunlarını büküb dayanırlar ki, sən Allah toyunda meyxana deyim, nə yığaram yığaram. Yəni meyxananı o qədər ucuzlaşdırıblar ki! Bu sənəti dilənçiliyə çeviriblər sanki.\n- Ucuzlaşdırmaq demişkən, həqiqətən, meyxana sənəti 10-15 il əvvəlki kimi deyil. Həmin vaxt bu sənətə başqa sevgi var idi. Bugünkü sevgi keyfiyyət deyil, kəmiyyət xarakteri daşıyır. Meyxanaçılar bu sənəti öldürüb artıq. Kobud səslənə bilər, amma siz də bunda əməyinizi görürsünüzmü? Bunu etiraf edə bilərsinizmi?\n- Bilirsiniz, meyxana sənətində də, müğənnilərdə də kateqoriya söhbəti var. Elə meyxanaçı var ki, öz dəyərini bilir və müəyyən qiymətə toylara gedir. Bunu dilənçilik səviyyəsinə çatdırmır. Məsələn, biz gözləmirik ki, toyda kimsə əlini cibinə salanda yaylıq yerinə pul çıxaracaq. Bu cür şeyləri güdmürük. Amma elələri var ki, mədəni formada dilənir. Güclə də olsa o pulu insanlardan alır. Bizim belə müğənnilərimiz də var axı. Tutaq ki, biri sazı götürüb müştərinin başının üstündə o qədər çalır ki, adam məcbur olub əlini cibinə atır. Belə adamlar digər sahələrdə olduğu kimi bu sahədə də var. Öz qiymətini, dəyərini bilən meyxanaçılar qıraqda durublar. Hara gedirsən iki-üç dənə cavan uşaq ağzına nə gəldi deyir - həm də əzbərdən. Bunlar artıq qrup halında mövcuddurlar.\n- Oqtayla deyişməniz cəmiyyətdə daha yaxşı qarşılandı.\n- Ay Oqtay ölməsin, yazıqdır.\n- Başqa kimlərlə deyişməniz xoşunuza gəlir?\n- Vüqar Abdulovla Azərbaycan diasporunun dəvəti ilə Hollandiyanın Utrix şəhərində konsertdə olmuşuq. Sonda Vüqarla gözəl meyxana səsləndirdik. Hətta orada yaşayan azərbaycanlılar, iranlılar buradan fərqli olaraq daha çox bizi istəyir və dəstəkləyirlər. 1994-cü ildə Ağasəlim Çıldağla, 1996-1997-ci illərdə Vüqar, Kərim, Ağamirzə ilə toyxanalarda meyxana demişəm. Amma nədənsə cəmiyyət məni Oqtayla daha çox qəbul etdi. O da çənədir, özünü qoyub naza.\n- Oqtayla qalmaqallarınızdan xəbərimiz var. Barışıq olubmu?\n- Təbii ki, barışmışıq. Oqtayla küsən gərək elə Oqtayın ağlında olsun. Oqtayın başı çox gözəl işləyir. Doğrudan onun qabiliyyəti, gözəl demək tərzi, məntiqli sözləri var. Onun sözlərini mən heç bir meyxanaçıdan eşitmirəm. Oqtayın yazdığı sözlərə Röyadan tutmuş bir neçə sənətçiyə qədər çox insan mahnı ifa edib. Sadəcə olaraq bu insan tənbəl və məsuliyyətsizdir. Məni o qədər toylardan, məclislərdən, efirlərdən qoyub ki. Bu səbəbdən bizim münasibətlər soyudu və uzaqlaşdıq. Yeniliklər də olmadı. Onsuz da televiziyalar dəvət etmir. Nə üçün, kimin üçün edim bu yenilikləri?.\n- Samirə xanım, bayaq özləri yazıb özləri oxuyan müğənniləri qeyd etdiniz. Elza Seyidcahanı nəzərdə tutdunuz?\n- Elza Seyidcahanın tamam başqa üslubu var. O, çox savadlı xanım, gözəl bəstəkardır. Elza yazdığı mahnıları özü oxuya bilər. Kənar biri də səsləndirə bilər, amma onun kimi yox. Çünki onun mahnılarına doğrudan da qeyri-adi yanaşmaq lazımdır. Elza xanım fantastik adamdır. Bu adamdan Azərbaycanda yoxdur.\n- Sənətdə öndə olanlarla bağlı düşüncələr fərqlidir. Mənə görə bu adam X ola bilər, amma sizə görə Y. Siz kimi nəzərdə tutursunuz?\n- Bu dəqiqə ən bərk gedənlərin çoxu meyxana deyir. Mahnıların sözlərini kim yazır?. Hamısı meyxanaçılardır. Düzdür, meyxanaçılar şairdirlər. Hər şairin yaza bilmədiyi sözləri meyxanaçılar yazır. Çünki söz baxımından meyxanaçıların qabiliyyətləri daha çoxdur. Şair beş-on günə bir şeir yazırsa, biz bir toyda 10-15 dənə şeir səsləndiririk. Çünki bu bədahətən, sinədən gələn şeydir, Allah vergisidir. Bunu Allah hər adama vermir.\n- Təkcə meyxanaçılarda yox, bütün sənət adamları, hətta biz jurnalistlərdə belə özündə zərərli vərdişi daşıyanlar var. Məsələn, meyxanaçılar narkotikdən istifadə edir, içki içirlər.\n- Çox səhv fikirdir.\n- Xahiş edirəm, səmimi cavab verin. Siz deyişən zaman özünüz narkotik tərkibli maddələrdən istifadə etmisinizmi? Məsələn, Aydın Xırdalanlı nümunəsi var.\n- Aydın Xırdalanlı etalon deyil. Hacı Mehman, Hacı Elşən, Kərim, Ağamirzə, Aqşin, Fateh-hamısı hacıdırlar. Vasif nə içki içir, nə siqaret çəkir. Rəşad, Ələkbər özü kərbalayidir. Bu o demək deyil ki, meyxanaçılar mütləq narkotikdən istifadə etməlidir. Bu saat Azərbaycanda üzr istəyirəm, toyxanalarda yerdən o qədər iynə yığırlar ki. Yəni bu bizim bədbəxtliyimizdir, cavanların fəlakətə gedən yoludur. Allah şahidimdir ki, indiyə qədər pivədən başqa heç birinin dadını bilmirəm. Hərdən istilərdə ürəyim istəyəndə evdə balıqla pivələyirəm. Oğlumla ana-bala oturub hərəyə bir bakal pivə vururuq. Narkotikdən istifadə eləsəm də, bunu heç vaxt gizlətmərəm.\n- Heç pivə içib meyxana demisinizmi?\n- Tövbə, heç vaxt. Çünki məclislərə gedəndə elə olur ki, ev sahiblərinin yanında otururuq. Həmişə də pivə içmək olmaz axı. Adam pivə çəlləyinə dönər. Bu heç təqdirəlayiq də deyil. Müəyyən vaxtlarda, evdə sakitləşmək, dincəlmək istəyəndə bir bakal pivə içib başını atıb yatırsan. Çünki o, adama yuxu gətirir və böyrəklərə xeyirdir.\n-Samirə xanım, siz istifadə etməsəniz də, yəqin ki, sizin yanınızda onlardan istifadə edənlər var.\n- Niyə mane olmamısınız?\n- Mən çox demişəm. Amma hər kəs bir ailənin sahibidir.\n- Adını çəkə bilərsinizmi?\n- Yox. Heç vaxt elə şey demərəm. Dayan görüm, məni zibilə salma. Onsuzda yazıq meyxanaçıların əsgisi tüstülüdür (gülür).\n- Muğam, estrada, meyxana, pop.. Hansı janrı bəyənmirsiniz?\n- Muğam bizim beşiyimizdən gələn musiqidir, anamızın laylasıdır. Klassik musiqiləri çox sevirəm. Hətta canım ağrıyanda mütləq klassik musiqilərə qulaq asıram və beynim sakitləşir. Düzdür, klassikanı hər adam başa düşmür. Bir az cazı xoşlamıram. Bir də rep mənlik deyil. Xoşum gəlir, amma mənə çatmır.\n- Rep demişkən, bu sənətdə Hüseyn Dərya, Elşad Xose, Anar Nağılbaz kimi adlar öz sözünü deyə bilib. Siz bunlardan hansını bəyənirdiniz?\n- Rəhmətlik Hüseyn Dərya ilə bir çox efirlərdə bir yerdə olmuşuq. Hətta Moskvada konsertlərdə də iştirak etmişik. Hüseyn həm də meyxana deyirdi. Yəni onu elə qabiliyyəti var idi. Hər halda Hüseyni daha çox bəyənirdim. Elşad, Dado və bir çoxları da yaxşı rep deyir. Amma mənə yaxın deyillər. Hamısına, hər bir stilə hörmətim var. Məsələn, Şirvan aşıqları, Qazax-Tovuz aşıqları var. Mən Şirvan aşıqlarına saatlarla qulaq asıb zövq ala bilirəm. Amma Tovuz, Gədəbəy, Gürcüstan aşıqlarına çox qulaq asa bilmərəm. Uzağı ikinci mahnıda bezirəm. Çünki onlar çox uzanır və ritm yoxdur.\n- Bayaq dediniz, maddi vəziyyətiniz aşağı düşüb. İndi necədir? Razısınızmı həyatınızdan?\n- Bizim nə ixtiyarımız var ki, narazı olaq. Ruzini verən Allahdır. Əlbəttə ki, durum çox zəifdir. Belə götürsək, ilin iki ayı Məhərrəmlik, bir ayı orucluqdur, may ayı toy yoxdur, yanvar-fevral ac aylardır. İldə toy sezonu olan iki-üç ay qalır. O zaman da ancaq vergiləri ödəmək, banklar, borcları verməyin vaxtı olur. Bir də görürsən ki, yenidən Məhərrəmlik ayıdır. İki ay Allah səndən buyruq, ağzıma quyruq. Nə olacağı bilinmir. Biz də ora-bura üz tuturuq.\n- Bəs bu sənətə görə qohumlarınızdan sizdən üz döndərən olubmu?\n- Bəli. Bu günə kimi mənimlə danışmırlar. Artıq 5-6 ildir ki, bu, belədir. Çox yaxın qohumlardır.\n- Bəlkə bir cəhd edib onlarla barışasınız.\n- Yox. Çünki o qohum bir dəfə qapımı döyüb mənə, ya da uşaqlarıma 50 qəpiklik çörək verməyib. O qohumla barışaram ki, mənim üçün bir dayı, əmi, yaxın kimi nəsə edib. Özü də mən atasız uşaq böyütmüşəm. Həyat yoldaşım rəhmətə gedəndə birinin 9, birinin 6 yaşı var idi. Mən təkbaşına həm onları böyütmüşəm, oxutmuşam, həm də ana saxlayıram. Bütün bunların yükü mənim çiyinlərimdədir. Biri gəlib mənə kömək etməyib. Biri soruşmayıb ki, dərdin nədir, nəyə ehtiyacın var. Amma indi hansı haqla iddia irəli sürə bilərlər ki, niyə ora getdin. O adamın danışmağa haqqı var ki, mənim çörəyimi, suyumu versin. Tutaq ki, deyə bilər: “Meyxanadan nə qədər pul qazanırsan, ayda həmin pulu sənə verirəm, amma toylara getmə”. Bunu etməyənin danışmağa ixtiyarı yoxdur.\n- Müğənnilərə, meyxanaçılara, sənət adamlarına həmişə bahalı hədiyyələr verilir. Siz almısınızmı?\n- Mənə heç indiyə qədər bir kibrit də verməyiblər. Çünki nə sponsorum, nə də məni saxlayan olub. Mən özüm-özümü saxlamışam.\n- Bəs toylarda?\n- Olmur. Yalan şeydir. Kimə nə verirlərsə, bilin ki, onun müqabilində nəsə tələb edirlər. Heç kim heç kimə havayı bir şey vermir. Həqiqətin üzünə açıq baxmaq lazımdır. Niyə yalandan üstünü kremləyib qəşəng deyək?! Amma sonra qazanda görürsən ki, altında heç nə yoxdur. Heç kim heç kimə havayı maşın ya da ev verməz.\n- Deyəsən elə adamları çox tanıyırsınız.\n- Nə qədər lazımdırsa. Demək olar ki, saçımın tükü qədər.\n- Həmişə eşidirik ki, hansısa imkanlı kişi hansısa qadın müğənniyə sponsorluq edir, ona bahalı hədiyyələr verir. Bəs bu şou-biznesdə belə hal varmı ki, hansısa imkanlı qadın kişi müğənnini saxlasın?\n-İndi elə şeyləri qadınlardan çox, kişilərə verirlər. Kişifasonlara...Təzə çıxan, cavan müğənnilərimiz var. Hansı ki, yaşlı xanımlar onlara sponsorluq edir.\n- Samirə xanım, yəqin ki, maşınınız var.\n- Yoxdur. Var idi, amma satmışam. Keçən il Məhərrəmlikdə pulsuz qaldım və satdım. Uşaqlarımı ac qoymayacağam ki..\n- Bəs indi nə ilə gedib-gəlirsiniz?\n- İndi məni istədiyim ünvanlara aparan sürücü var. Pulunu verib, gedib-gəlirəm.\n- Maraqlıdır, bəs övladlarınız sənətinizlə bağlı heç etiraz etmirmi?\n- Toya ya da meyxana məclisinə gedəndə oğlum məni aparırdı. O zaman demişəm ki, Fərid, gözlə məni, ya da gir içəri. O da həmişə deyib ki, “ölsəm də o məclisə girmərəm. Gedib başqa yerdə gözləyərəm, qurtaranda deyərsən gəlib götürərəm”. Oğlan uşağıdır, istər-istəməz ona pis təsir edir. Tutaq ki, heç deyişmələrdə pis söz demirlər. Göyçək deyirlər. Bu yaxşı sözdür ki? O vaxt bizdə “xalası göyçək” deyirdilər. Amma indi “ay mənim göyçək anam” deyirlər. (ifa edir) Anasını qoyub ortalığa. Anam göyçəkdir, ay camaat baxın anama. Ayıbdır, vallah. Ya da “qardaş, bu ceyranı hardan almısan”. Baxın ha, qardaşım ceyran alıb. Nə oxuduqlarına fikir vermirlər. Bunlara dəyib-dolaşan yoxdur. Belə şeyləri qələmə almaq lazımdır. Sözlərin qəti məntiqi yoxdur, amma hamı meyxanadakı sözləri ön plana çəkir. Allaha and olsun, ana, bacı, gəlin, qız hamısı ortalığa qoyulub. Ağızlarına gələni oxuyurlar. Mən şəxsən belə şeyləri qəbul etmirəm.\n- Bayaq kişifason sözünü işlətdiniz. Bir jurnalist kimi bizə mühakimə etmək düşməz. Bilirəm ad çəkməyəcəksiniz. Ümumiyyətlə o tip insanlara münasibətiniz necədir?\n-Ümumiyyətlə mənim o tip insanlardan çox dostum var. Mən onları normal adam saymıram. Bu, xəstəlikdir. Əfsuslar olsun ki, cəmiyyətimizdə çoxalan xəstəlikdir və bizə yaraşmır. Amma nə etmək olar. Onlar da bizim içimizdəndir. Axtarsan, bizim qohumlarımız, qonşularımız, yaxınlarımızdır. Onları öldürə ya da uzaqlaşdıra bilmərik ki. Bu cür həyat tərzi onların seçimidir. İnsan nə edirsə, özü özünə edir. Allah bizi yaradıb və şüur verib.\n- Siz sənət cameəsini daha yaxşı tanıyarsınız. Eləsi varmı ki, hər kəsə özünü normal göstərsə də, əslində o tip insandır?\n- Var. Bir çoxları elədir və məşhurdurlar.\n- Samirə xanım, deyəsən sosial şəbəkələrdə aktiv deyilsiniz.\n- Facebook-da, İnstagram-da hesabım var. Amma çox az istifadə edirəm. Çünki nə vaxtım, nə də həvəsim olur. Lakin girən zaman çalışıram ki, hər kəsə cavab verim.\n- Hansı tip məlumatlar diqqətinizi cəlb edir?\n-Allah pis gün göstərməsin. Əsas cəbhə ilə bağlı xəbərlər oxuyuram. Məsələn, o gün Siyəzəndə silah anbarı partlayanda birinci məlumatı mən bildim. Çünki sürücüm həmin hissədən gəlirdi. Mənə zəng edib deyəndə doğrudan çox pis oldum. Şou-biznes xəbərlərini ümumiyyətlə açıb baxmıram. Mənim üçün maraqlı deyil. Çünki heç birinin düzgün məlumat vermədiyini bilirəm. Hamısı özünü üzdə mələk kimi göstərir. Lakin maskaları düşəndə nə olduqlarını görürsən. Hamımız eyni insanlarıq. Özünü yuxarıdan aparan adamlara insan kimi qiymət vermirəm. Sənin nə ixtiyarın var, burnundan yuxarı başını qaldırırsan? Kimsən sən? Səni xalq, cəmiyyət dolandırır. Xalq sənə pul verməsə, acından ölən biri olacaqsan. Nə olsun müğənnisən?. Müəllim sənə öyrətməsəydi, həkim səni sağaltmasaydı nə isə edə bilərdin?. Xeyr. Yəni mühəndisin, süpürgəçinin fərqi yoxdur. Heç kimə yuxarıdan aşağı baxmaq olmaz. Yuxarıdan aşağı bir Allah baxır.\n- Müsahibə əsnasında Allahın adını çox çəkdiniz. İbadət edirsinizmi?\n- Bilirsiniz, mən yalandan ibadət edirəm deyə bilmərəm. Etmirəm. Düzdür, evdə anam namaz qılır. Bayaq dedim, pivə içirəm. Pivə içən adam ibadət edə bilməz. Allahı çox sevirəm. Namazın sözləri özündə Allahın verdiklərinə şükürü əks etdirir. Onsuz da səhər yuxudan oyananda şükür edirəm. Heç kim bir dəqiqədən sonra başına nə gələcəyini bilmir. Ona görə də ibadət etdin ya etmədin, hər dəqiqə Allahına şükür etməlisən. Zikrlər edirəm, dua edirəm. 14 yaşımdan Quranı oxuyuram. Hər şeydən xəbərim var. İndi pivə içirəm, amma 60 yaşımı keçəndən sonra ibadətə, mollalığa başlayacağam.\n-Bəs içdiklərinizin günahı kimin boynuna olacaq? Bilirsiniz ki, içki günahdır. Bəs niyə 60 yaşa kimi gözləyirsiniz?\n- Öz boynuma olacaq. Pivə içmək günah deyil. O, haramdır. Amma tək pivə haram deyil ki. Hətta şəkəri də çox yesən, o sənə haramdır. Çünki sən öz bədəninə ziyan edirsən. Hər şeyi həddində etmək insana ziyan deyil. Qoy mənim günahım bir pivə olsun. Mən onun cavabını verərəm. Onsuz da indiki mollaların hamısının əvvəli müğənni olub (gülür). Bizim xanım müğənnilərimiz Həccə gedib-gəlirlər. Üç gün başlarını bağlayıb efirə çıxırlar. Özlərini reklam edirlər. Sonra yubka qalxır, kofta aşağı düşür, gellər, botokslar, sir-sifət pis günündə... Bu, həcixanıma yaraşan bir şeydir Mən elə şeyi qəbul etmirəm. Günü bu gün istəsəm, Kərbəlama da, Həccə də gedərəm. Amma getmirəm. Çünki getsəm, sənətimlə birdəfəlik qurtarmalıyam. Musiqi şeytan əməlidir. Bizim toylarımız dinimizə uyğun deyil. Biz pivəyə haram deyirik. Xeyr, haram olan toylarımızdır. Onsuzda yaşayışımızın çox hissəsi haramdır. Halal bircə ana südüdür.\n- Bizdə belə bir təəssürat yarandı ki, istəməyərəkdən bu sənətdəsiniz.\n- Mən artıq bu sənətə nifrət edirəm. Çünki onun o qədər zayını çıxarıblar ki. Mənim 18-dən çox mahnım Azərbaycan Dövlət Radio və Televiziyasının qızıl fondunda saxlanılır. Sabah mən olmasam da, o mahnılarım, tarixdə adım qalacaq. Əfsuslar ki, toyda Ələkbər Tağıyev, Tofiq Quliyevin, Cahangir Cahangirovun mahnısını oxuyanda o dəqiqə etiraz edirlər. Bu saat camaat meyxanaya oynayır. Hər şey o qədər cılızlaşıb ki. Sənətə qiymət verən yoxdur. Oxuduqlarımı, bildiklərimi kimə göstərim? Bu səbəbdən yalandan gözdən pərdə asmağa məcburuq. Sırf pul üçün toyda fərqli mahnılar oxuyuruq. Bu sənət deyil.\n- Siz qadınsınız və qadınlar daha kövrək olur. Son illərdə hansısa hadisəyə saatlarla ağladığınız olubmu?\n- Həyatda hər bir dərdə dözmək olar. Valideyn itkisi, həyat yoldaşı itkisi.. Sən demə, ən böyük ağrı övlad acısı imiş. Son vaxtlar övladım üçün ağladığımı hələ həyatda heç kim üçün etməmişəm. Çox ağladım. Hər şeyin ola biləcəyini gözləyirdik. Oğlum ağır kəllə-beyin travması keçirdi, hələ də xəstəxanadadır. Hələ heç tikişləri açılmayıb, yerindən dura bilmir. Son günlər gözümün yaşı qurumayıb. Sənətçi dostlarımdan dəstək olanlar sağ olsunlar. Amma çoxundan qəlbim qırıldı. Bu məqamda iki-üç adamdan başqa yanımda heç kimi görmədim.\n- Samirə xanım, kredit borcunuz varmı?\n- Var. Hardasa 10 min manata kimi kredit borcum var.\n- Maraqlıdır, necə ödəyəcəksiniz? Maddi durumunuz da yaxşı deyil.\n- Çox çətindir. Mən borcu heç vaxt gecikdirmirəm. Əksinə, vaxtından qabaq ödəyirəm. Çünki dövlətin pulunu yemək olmaz. Bir az da evi təmir etdiyimə görə borca düşdüm. Yenə də deyirəm mənim dəstəyim, kimdənsə umacağım yoxdur. Hələ bir adam mənə 100-200 manat verməyib.\n- Sizə heç evlilik təklifləri olubmu?\n-Vallah, o vaxt bir-iki dəfə dəxlisiz adamlardan evlilik təklifi aldım.\n- İmkanlı idilər?\n-Yox. İmkanlı adamlar məni neyləsin? Məni tapanlar elə alfons olur. Gəlib bir ucundan da onlar yemək istəyir.\n- Xarici dillərdə mahnılar oxumusunuz. Hansı dillərdir? Həmin dilləri bilirsinizmi?\n- Mən oxuduğum mahnıları başa düşməsəm, oxumaram. Ləzgi toylarında onların dilində mahnılar ifa edirəm. Hətta mənim ləzgi olduğumu zənn edirlər. Ərəb, fars dillərində də mahnılar oxuyuram. Birləşmiş Ərəb Əmirliklərində, Küveytdə də işləmişəm. Heç onlar məni öz xalqından seçə bilmirdirlər.\n- Konkret harada işləyirdiniz?\n- Oradan gələnlərlə üç aylıq müqavilə imzalamışdıq. İlk dəfə Dubaya getdik, sonra bizi Küveyt, Bəhreyn, Keniya, Tailanda pul ilə aldılar. Öz musiqiçilərimlə birlikdə üç il ərəblərlə işlədim. Sırf ərəb mahnıları oxuyurdum. Bundan başqa ingilis, rus, gürcü dillərində oxuyuram.\n- Bəs həmin dillərdə meyxana deyə bilərsiniz?\n- Rus dilində çox demişəm. Amma indi çətindir. Gərək əvvəlcədən həmin dillərdə meyxana yazıb uyğunlaşdırasan. Belə demək olmur.\n-Samirə xanım, nitqiniz axıcıdır. Yəqin ki, bədii kitab oxuyursunuz.\n- Bədii kitab çox oxumuşam. Eyni zamanda Azərbaycan dili və qrammatikasına dəyər verirəm. Heç vaxt türk sözlərindən istifadə etməyin tərəfdarı olmamışam. Danışığımızda “aşkım”, “gidiyorum, geliyorum”, “hadi ya” kimi sözlər işlətməyə nifrət edirəm. Türklər qardaşımızdır. Amma mən Azərbaycan türküyəm və öz dilim var. Türklər bir dənə də Azərbaycan sözü işlətmirlər. Bəs mən niyə türk sözündən istifadə etməliyəm?. Anam mənə Azərbaycan dilində laylay çalıb, türk dilində yox. Xoşbəxtliyi “xoşbəxtçilik”, mehribanlığı “mehribançılıq”, yetimliyi “yetimçilik” ediblər. Hərdən fikirləşirəm ki, yəni bu millət məktəbdə Azərbaycan dili oxumayıb? Keçən dəfə bizim məşhur aparıcımız “müəlliməçi sənəti” ifadəsini işlətdi. Sən camaata örnəksən. Ayıbdır, vallah.\n- Belə fikirlər səslənir ki, məmurlar müğənniləri himayə edir.\n- Edirlər. Sağ olsunlar, kömək edir, dəstək olurlar. Amma mənə etmirlər. Heç kimdən də heç nə gözləmirəm. Bundan sonra kimdən gözləyəcəyəm?! 50 yaşım var.\n- Samirə xanım, efirlərdən kənar olduğunuz vaxt bundan istifadə edənlər var. Məsələn, meyxanaçı Mətiş mətbuatda səsləndirdiyi fikirlərdə “Azərbaycanda bir nömrəli meyxanaçı mənəm” demişdi.\n- “Qarğa və Tülkü” təmsili var. Qarğa qar-qar etdikcə, tülkü ona “Nə gözəldir, nə şirindir səsin. Oxu, mənə ləzzət versin nəfəsin”-deyir. O qədər tərifləyir ki, pendir qarğanın ağzından düşür və tülkü götürüb gedir. Bilirsiniz, elə özündən danışanlar çoxdur. Amma kim o sözü deyirsə, mənim qabağıma çıxsın. Dəfələrlə efirdə də demişəm ki, kim mənimlə canlı, bədahətən meyxana deyə bilirsə, qarşıma çıxsın. Tamam kənar adam qafiyə versin və biz deyişək. Mən hələ bir yerdə duet deyə biləcəyim qadın meyxanaçı tapmadım. İki-üç nəfər var, amma onlar da yazıb deyirlər.\n- Hər sənətin davamçısı olur. Bəs qadın meyxanaçımız, sizin varisiniz kim olacaq?\n-Kimə lazımdır, bu varislik. Bu sənətin varisliyi heç kimə lazım deyil.\n- Qız tələbələriniz də yoxdur?\n-Xeyr. Çünki qızlarda hələ o istedadı görə bilmirəm. Düzdür, istəyən çoxdur. Amma hamısı deyir ki, sən yaz, birlikdə deyək. Tutaq ki, yazdım. Birdən efirdə elə bir söz deyə bilərəm ki, qarşımdakı cavab verə bilməz. O zaman da biabırçılıq olar.\n- Maraqlıdır, meyxanada kimsə sizi bağlayıbmı?\n- Meyxanada bağlamaq söhbəti yoxdur. Sadəcə qafiyə üstündə söz olmayanda qurtara bilər. O zaman deyirlər ki, bağlandı. Tutaq ki, vaz, qaz, naz, qumarbaz, kamaz və.s tipli sözlərin sonu gələndə istər-istəməz deyişmə bitir. Amma məni hələ bağlayan olmayıb.\n- Meyxana sənətində sizə sevgi etirafı edən olubmu?\n- Cavan vaxtı olub. Amma indi yox. İndi artıq yaşlanmışam, kimə lazımam?\n- Tanınmış adamlar idi? Çünki sənət aləmində kişilər elədir ki, ailəsinə bağlı da olsa, həmişə gözü başqa yerdə olur. Ümumiyyətlə bu, əksər kişilərə aiddir.\n- Guya başqa ixtisasa sahib olanlar mələkdir? Kişi ayağını qapıdan bayıra qoydusa, subaydır, vəssalam.\n- Yəni heç bizim yaxşı tanıdığımız meyxanaçının sizə sevgi etirafı olubmu?\n- Yox. Çünki mən meyxanaçıların, həm də sənətçilərin kim olduğunu, iç üzlərini bilirəm. Ona görə mənə yaxınlaşmağa qorxurlar. Bilirlər ki, onların cavabları hazırdır. Özü də necə lazımdırsa.\n- Maraqlıdır, meyxanaçıların öz aralarındakı əlaqə necədir? Məsələn, Aşıqlar Birliyi, Muğam Ocaqları var. Hansı ki, həmin sənətin adamları bir yerə toplaşıb sənətləri üçün nəsə edə bilirlər. Amma meyxanaçılarda bu yoxdur. Səbəbi nədir?\n- Meyxanaçılarda birlik yoxdur. Çünki aşıq sənəti, muğam və digər sənətlər dövlət tərəfindən təsdiqlənib. Əfsus ki, meyxana belə deyil. Bu bizim mənfi tərəfimizdir. Meyxana folklor janrıdır və dünyanın heç bir yerində yoxdur. Baxın, ermənilər hər şeyə sahib çıxmağa çalışır, amma bircə meyxanaya əl uzada bilmirlər. Çünki onlarda o qabiliyyət yoxdur və ola da bilməz. Əgər bu sənət növü onlarda olsaydı, bütün dünyaya car çəkərdilər. Amma biz əksinə meyxananın başından vururuq. Məni Rusiya, Ukrayna və digər dövlətlərin kanalları çəkir. Amma özümünkü efirə çıxarmaq üçün pul tələb edir. Xeyir ola?. Şükür, mənim kifayət qədər sənətim, reytinqim, hörmətim var. Bundan sonra 10 il də efirə çıxmasam, yenə də tanıyacaqlar. Məşhur olmaq asandır, sevimli olmaq asan deyil. Xoşbəxtliyim odur ki, məni hamı sevir. Efirə çağırmırlarsa, canları sağ olsun. Arada buna görə başqa ölkəyə çıxıb getmək istyirəm. Dünyanın hansı şəhərində yaşamağımdan asılı olmayaraq həmişə çörəyim olacaq. Amma nə üçün öz doğulduğum torpaqda öz kanalıma pul verib çıxmalıyam?! Mən bu sənətdə yeganəyəm. Müğənni minlərlərdir, amma meyxana deyən qadın bir dənədir. Siz də məni dəstəkləməyəndən sonra məni kim dəstəkləyəcək? Vaxtında efirə çıxmaq üçün pul vermişik. Amma indi 50 yaşındayam, artıq sənətdə sözümü demiş, ali savadlı müğənniyəm.\n- “Maşın Şou”nun növbəti sürəti olmalıdır. Sizin də maşınınız yoxdur. İştirak etmək istəyərsinizmi?\n- O vaxt Murad Dadaşov təklif etdi və mən bunu müsbət qarşıladım. Amma sonra nədənsə zəng etmədi, əlaqə qurmadı. Yenə müraciət olsa, təbii ki, iştirak edərəm. Bu dəqiqə hamıdan çox mənim maşına ehtiyacım var.\n19.11.2018, 16:01 - İlham Əliyev: “Azərbaycan və Belarus arasında əməkdaşlıq tamamilə yeni səviyyəyə çatıb”\n19.11.2018, 15:56 - Avropa Birliyi və Böyük Britaniya Brexit-lə bağlı RAZILAŞDI\n19.11.2018, 15:50 - Aqrar Tədqiqatlar Mərkəzinin media üçün təqdimatı olub


Həzm sistemini yaxşılaşdır - xeberler - BiG.AZ\nHəzm sistemini yaxşılaşdır\nBəzən mədə narahatlığından şikayətlənirik. Yediklərimizin həzm olunmaması mədə ağrısı, ürəkbulanma yaradır. Bu, adi soyuqdəymə və ya xırda problem deyil. Mədədəki narahatlıqlar zamanla ağır xəstəliklərin yaranmasına gətirib çıxarırlar.\nAxşam.az xəbər verir ki, həzmi yaxşılaşdıran məlhəmlər içməklə, böyük problemlərin qarşısını almaq mümkündür.\nBu məlhəm həzmi yaxşılaşdırır, aclığı qaydaya salır və mədədəki narahatlıqları aradan qaldırır. Məlhəmdən mütəmadi istifadə etmək mədəaltı vəzinin işini yaxşılaşdırır, qandakı xolesterini qaydasında saxlayır.\n2 xörək qaşığı dəniz yosunundan (apteklərdə satılır), 1 xörək qaşığı qatırquyruğundan, 1 xörək qaşığı qoyunqırandan, 1 xörək qaşığı boymadərəndən, 1 xörək qaşığı çobanyastığından, 1 xörək qaşığı zəncirotundan, 1 xörək qaşığı qara istiotdan, 1 xörək qaşığı nanə qurusundan götürüb qarışdır, şüşə bankaya yığıb, qaranlıq yerdə saxlayın. Bütün bu otlar aptekdə satılır, qiymətləri də münasibdir. Qarışıqdan 1 xörək qaşığı götürüb, 250 ml. qaynar suya tökün. Yeməkdən sonra bu qarışıqdan için. Məlhəmdən 1 həftə hər gün istifadə edin. 1 həftə fasilə verdikdən sonra müalicəni yenidən başlayın.\nBölmə: Sağlamlıq Oxunub: 633 Tarix: 22.01.2020\nAstmadan, qəbzlikdən, mədə və bağırsaq xəstəliklərindən əziyyət çəkənlər üçün...\n2 uşaqdan sonra yatağımız maraqsız ugursuz idi...\n23:30 Payızın ən dəbli şalvarları - FOTO\n23:15 İşə gecikməmək üçün dəmir darvazanı sındırdı - Foto\n23:00 Nəsrin Cavadzadə qaydaları pozdu - Fotolar\n22:45 Saçlarda yağlanmanın səbəbləri: Təbii yollarla aradan qaldırmaq olarmı?\n22:33 "Uşaq Allahın hədiyyəsidir, məni qınamasınlar"\n22:30 Həkimlər pasiyentləri özlərinin istədiyi ünvana yönlənidirir - VİDEO\n22:30 Kameron Dias bir daha qayıtmayacaq - Təkliflərdən imtina etdi\n22:28 Ermənistan yeni müharibəyə hazırlaşır - VİDEO\n22:15 Azərbaycanda koronavirusa ən çox və ən az yoluxma olan bölgə...\n22:00 Natalya Vodyanova məşhur iş adamı ilə ailə həyatı qurdu, nikah məmuru Paris meri oldu - FOTO\n21:45 Məşhur virusoloq koronavirusla bağlı iddialara cavab verdi\n21:30 Dünyada koronavirus pandemiyası təhlükəsi artır\n• Bakıda dəhşətli hadisə - Bir ailənin 5 üzvü...\n• Tələbə qız 11 kişi tərəfindən zorlanandan sonra amansızca öldürüldü\n• Hande Erçəl keçmiş sevgilisi ilə EYNİ TOYDA - FOTO\n• İçkili olduğu üçün arvadı evə buraxmadı, avtobusda öldü – Kinomuzun Lal Hüseyninin faciəvi həyatı\n• Bakıda DƏHŞƏTLİ QƏTL: İcra nümayəndəsinin oğlu bacısını ÖLDÜRDÜ - FOTO\n• Televizora yaxından baxmaq kor etmir — Səhv bildiyimiz 5 məlumat\n• Koronavirusun əsas yoluxma üsulu MƏLUM OLDU\n• Nurgül Yeşilçayın "həyat yoldaşı" o olacaq - Foto\n• Dietoloqdan SOS: Səhərlər acqarına limonlu su içmək görün nələrə səbəb olur? - VİDEO


AMEA-nın Mərkəzi Elmi Kitabxanasında keçirilən konfransda Azərbaycan Respublikası Təhsil Nazirliyi, Azərbaycan Respublikası Təhsil İnstitutunun nümayəndələri, AMEA-nın alimləri, paytaxtda və bölgələrdə fəaliyyət göstərən orta ümumtəhsil məktəblərinin Azərbaycan dili və ədəbiyyat müəllimləri iştirak ediblər.\nAMEA-nın Nəsimi adına Dilçilik İnstitutunun direktoru akademik Möhsün Nağısoylu açılış nitqində Bilik Fondunun təşəbbüsü ilə dilçilik üzrə tədqiqatçı alimlərlə dili tədris edən müəllimlərin görüşünü mühüm hadisə kimi dəyərləndirərək, hər bir xalqın mənəviyyatı və milli dəyərlərinin onun ana dilində yaşadığını deyib. Ulu öndər Heydər Əliyevin “Dilimiz çox zəngin və ahəngdar dildir, dərin tarixi köklərə malikdir. Şəxsən mən öz ana dilimi çox sevir və bu dildə danışmağımla fəxr edirəm” kəlamını xatırladan akademik Azərbaycan dilinin zənginliyi, ahəngdarlığı, tarixiliyi, cazibədarlığı, işlənmə xüsusiyyətləri ilə başqa dillərdən seçildiyini vurğulayıb. Bildirib ki, Prezident İlham Əliyev AMEA-nın 70 illik yubiley mərasimindəki çıxışında “Dilimiz o qədər zəngindir ki, əcnəbi sözlərə ehtiyac yoxdur” fkrini səsləndirməklə dil adlı dəyəri qorumağın vacibliyini bir daha diqqətə çatdırıb, “İşığına toplaşdığımız Fərmandan irəli gələn vəzifələr bunun bariz nümunəsidir” – deyə qeyd edib.\nBilik Fondunun icraçı direktoru Oktay Səmədov alimlərlə müəllimlərin qatıldıqları konfransda səmərəli müzakirələr aparılacağına əminliyini ifadə edərək, rəhbərlik etdiyi qurumun dilimizin qorunması və təbliği istiqamətində gördüyü işlərdən söz açıb. “Azərbaycan dilini öyrənirik”, “Yazmağı bacaracaqsan”, “Gənclikdən soraq”, “Ekran və efirdə ədəbi dil normaları”, “Dilimiz sərvətimizdir” layihələrini xatırladan O.Səmədov qeyd edib ki, onların icrası çərçivəsində paytaxtın rus pravoslav kilsələrində, etnik qrupların yaşadıqları bölgələrdə rusdilli vətəndaşlar üçün ödənişsiz “Azərbaycan dili” kursları açılıb, məktəblilərə yazı vərdişləri aşılanıb, gənclərin mütaliəyə münasibəti öyrənilib, telelviziya və radio əməkdaşlarına ədəbi dil normalarına dair təlimlər keçirilib, alimlər respublika ərazisində mühazirələrə cəlb olunublar, müxtəlif formatlı tədbirlər baş tutub.\nFondun dilin inkişafı ilə bağlı yaxın gələcəkdə planlaşdırdığı layihələr barədə ümumi məlumat verən O.Səmədov müəllimləri doğma ana dilimizi qorumağa, yad təsirlərə məruz qalmasının qarşısını almağa çağırıb, Bilik Fondunun dəstəyi ilə Azərbaycan dili müəllimləri arasında “Ən yaxşı metodik yazı” müsabiqəsinin keçiriləcəyini bildirib.\nAzərbaycan Respublikası Təhsil İnstitutunun şöbə müdiri, pedaqogika üzrə fəlsəfə doktoru Asif Hacıyev xalqın dilin yaradıcısı, daşıyıcısı və qoruyucusu olduğunu diqqətə çatdıraraq, dövlətin dəstəyi ilə prosesin bu məntiqlə uğurla davam edəcəyini vurğulayıb. Onun sözlərinə görə, öncə valideynlər, sonra müəllimlər doğma dili şagirdlərə sevə-sevə öyrətməli, gələcək nəslin nümayəndələrinin səlis nitq qabiliyyətinə malik olmalarına dəstək verməlidirlər. A.Hacıyev Azərbaycan dilinin saflaşması, tədrisinin müasir tələblərə uyğun təkmilləşdirilməsi ilə bağlı Təhsil Nazirliyinin həyata keçirdiyi tədbirlər barədə məlumat verib.\nKonfransda Dilçilik İnstitutu Müasir Azərbaycan dili şöbəsinin müdiri, professor İsmayıl Kazımovun “Müasir dövrdə Azərbaycan dilinin tədrisində mətn üzərində işin təşkili məsələləri”, Tətbiqi dilçilik şöbəsinin müdiri professor İsmayıl Məmmədlinin “Orta məktəblər üçün Azərbaycan dili dərsliklərinin dili”, Terminologiya şöbəsinin müdiri, professor Sayalı Sadıqovanın “Azərbaycan dili terminologiyasının inkişafı” mövzularında məruzələri dinlənilib.\nAlimlər biliriblər ki, dərsliklərə salınan mətnlərin düzgün seçilməsində, təklif olunan çalışmalarda əksini tapan çatışmazlıqlar mütəxəssislərin müdaxiləsi nəticəsində hər ötən il aradan qaldırılır, müxtəlif sahalər üzrə terminologiya lüğətlərinin hazırlanması istiqamətində ciddi addımlar atılır. Azərbaycan Respublikasının Nazirlər Kabineti yanında Terminologiya Komissiyası 100-dən çox lüğət nəşr etdirib.\nMəruzələr dinlənildikdən sonra orta məktəb müəllimləri mövzu ətrafında fikirlər səsləndiriblər. Abşeron rayonu Xırdalan şəhər 9 nömrəli tam orta məktəbin direktor müavini Hüseyn Şahbəndiyev, Qobustan rayonu Pirallahı qəsəbəsi 168 nömrəli tam orta məktəbin müəllimi Sevda Alxasova, Sabunçu rayonu Nardaran qəsəbəsi 295 nömrəli tam orta məktəbin müəllimi Zamin Təhməzov, Ağsu rayon 3 nömrəli tam orta məktəbin müəllimi Rəhilə Musayeva, Bakı şəhəri 6 nömrəli məktəb-liseyin müəllimi Mənsurə Ağakişiyeva çıxışlarında Azərbaycan dilinin saflığının qorunması və dövlət dilindən istifadənin daha da təkmilləşdirilməsi ilə bağlı fikirlərini səsləndirib, tədris prosesində qarşıya çıxan çətinliklərdən danışıblar.\nKonfransda bu cür görüşlərin bölgələrdə silsilə şəklində keçirilməsi qərara alınıb, alimlərlə müəllimlərin Azərbaycan dilinin tədqiqi və tədrisi ilə bağlı müzakirələrinin davamlı olacağı bildirilib.\nbaycan Respublikasının Prezidenti yanında


“Qax rayonunda Xocalı Soyqırımına abidə ucaldılsın” – Əhməd Şahidov mühüm təkliflə çıxış edib – Əhməd Şahidov\n“Qax rayonunda Xocalı Soyqırımına abidə ucaldılsın” – Əhməd Şahidov mühüm təkliflə çıxış edib\nƏhməd Şahidov Fevral 19, 2019\tNo Comments\nƏslən Qax rayonundan olan tanınmış hüquq müdafiəçisi Əhməd Şahidov ötən gün Qaxda səfərdə olub. Xocalı Soyqırımının ildönümü ilə bağlı rayondakı Şəhidlər Xiyabanını ziyarət edən Əhməd Şahidov şəhidlərin əziz xatirəsini yad edib, onların ruhuna dualar oxuyub və məzarları üzərinə tər çiçəklər sərib.\nDaha sonra video müraciət edən Əhməd Şahidov Qax rayonunda Xocalı Soyqırımı qurbanlarına hər hansı abidənin olmadığını təəssüflə qeyd edib və bu məsələ ilə bağlı Qax rayonu rəhbərliyinə müraciət edib. Heydər Əliyev Fondunun I vitse-prezidenti Leyla xanım Əliyevanın başlatdığı “Xocalıya Ədalət” beynəlxalq kampaniyasını xatırladan Əhməd Şahidov bütün dünyada bununla bağlı tədbir, aksiya, konfrans və mitinqlərin keçirildiyini, dünyanın müxtəlif şəhərlərində Xocalı qurbanlarının əziz xatirəsinə abidələr ucaldıldığını diqqətə çatdırıb.\nQax rayonunun da bu siyasətdən kənarda qalmayacağına ümid etdiyini deyən Əhməd Şahidov Xocalı Soyqırımının növbəti ildönümündə Qaxın ən mötəbər yerində soyqırım qurbanlarının əziz xatirəsinə möhtəşəm bir abidənin ucaldılacağına inandığını bildirib.


“Kaspersky Lab” yeni brendinq və loqosunu təqdim etdi ABC.AZ\n“Kaspersky Lab” yeni brendinq və loqosunu təqdim etdi\n7 iyun, Fineko/abc.az. İyirmi ildən artıqdır ki, “Kaspersky Lab” dünyanı kibertəhlükələrdən qoruyur, istehlakçılara ən yaxşı müdafiə həllərini təqdim edir. Lakin, qloballaşma və rəqəmsallaşma dünyanı dəyişib və biz artıq antivirus laboratoriyası deyilik. Biz, əsasında qabaqcıl yeniliklər, çoxillik təcrübə və kibertəhlükələrin yüksək səviyyəli təhlili duran, geniş innovasiyalı portfeli və xidmətləri olan qlobal texnoloji liderə çevrilmişik.\nBizim rebrendinq bu dəyişiklikləri özündə əks etdirir. "Biz təhlükəsiz dünya qururuq" - yeni loqo və yeni missiya gələcəyi daha etibarlı və şəffaf etmək arzusunu vurğulayır. Bu texnologiyalar hər kəs üçün sonsuz imkanlar açır, çünki biz onların qorunmasını təmin etmişik.\nRebrendinq - biznes strategiyamızın dar kibertəhlükəsizlik sahəsindən başlayaraq geniş konsepsiyalı "kiberimmunitetin" qurulmasına qədər təkamülün məntiqi mərhələsidir. Müasir dünyada texnologiyalar insanları birləşdirir və sərhədlər aşır, artıq dünyanı onlarsız təsəvvür etmək mümkün deyil. Buna görə də, kibertəhlükəsizlik ancaq fərdi qurğuların və platformaların qorunmasını deyil, şəbəkəyə çıxışı olan rəqəmsal qurğuların şərtsiz qorunmasını təmin edən ekosistemin yaradılması deməkdir. “Kaspersky Lab” bu dəyişikliklərin mərkəzindədir və sənayenin ən vacib oyunçularından biri olaraq, ümumi gələcəyimizi müəyyən edəcək yeni yüksək standartlara uyğun kibertəhlükəsizliyin inkişafında fəal iştirak edir.\n"Biz şirkətin əsasını 22 il öncə qoyduq. O zamandan bəri həm kibertəhdidlərin mənzərəsi, həm də sənayenin özü çox dəyişib. Həyatımızda texnologiyanın rolu sürətlə artır. Bu gün dünyaya yaxşı antivirusdan daha çox şey lazımdır. Rebrendinq bizə bu yeni tələblərə cavab verməyə hazır olduğumuzu bildirməyə kömək edir. Dünyanı kiber təhdidlərdən qoruyan nəailiyyətlərimizdən istifadə edərək, kiber təhlükələrə qarşı davamlı bir dünya qura bilərik. Hər kəsin texnologiyaların imkanlarından istifadə edə biləcəyi bir dünya" – bunu "Kaspersky Lab" şirkətinin baş direktoru Yevgeniy Kasperskiy rebrendinqi şərh edərkən deyib.\nRebrendinq çərçivəsində “Kaspersky Lab” əsas dəyərlərini və missiyasını daha yaxşı ifadə etmək üçün vizual stilini yeniləyib. Loqonun üzərində yazılar həndəsi, dəqiq riyazi hərflərlə hazırlanıb - bu, “Kaspersky Lab” şirkətinin başlanma tarixindən indiyə kimi davam edən yüksək mühəndislik ruhu və səviyyəli proqram təminatının yaradılmasını əks etdirir. Həmçinin loqoda “lab” sözü artıq yoxdur.\n“Kaspersky Lab” şirkətinin Rusiya üzrə marketinq idarəsinin rəhbəri Oleq Qudilin brendin dəyişilməsi tarixini danışıb:\n“Öncəki loqonu 1997-ci ildə yaratmışdıq. O zaman biz yunan əlifbasından və kiçik detallardan istifadə etmişdik. Bir çoxları onu oxumaqda çətinlik çəkirdilər. O zamandan bəri loqo bir neçə dəfə dəyişilsə də, onun əsası toxunulmaz olaraq qalmışdı. Yeni loqomuz həndəsi, dəqiq riyazi rəqəmlər formasında qurulub, onun əsasında isə bizim dəyərlərimizdən biri olan ən yüksək səviyyəli mühəndislik məktəbi əks olunub. Daha bir gözəçarpan yenilik isə “Lab” sözünün olmamasıdır. Həqiqətən də, daha asan, daha qısa və daha aydın oldu.\nDaha dərindən təhlil etsək, məqsədimiz - yaşından, biliklərindən və həyat tərzindən asılı olmayaraq, hər kəs üçün texnologiyaları əlçatan və asan etməkdir. Beləliklə, biz yalnız vizual stili dəyişmirik, bu addımla bütün şirkət, məhsullarımız, xidmətlərimiz və dünyagörüşümüz dəyişir".


“İnflyasiya bu cür davam edərsə...” - NƏ ETMƏLİ? » Dogruxeber.az\n“İnflyasiya bu cür davam edərsə...” - NƏ ETMƏLİ?\nDogruXeber.az: - Dünyada ərzaq məhsullarının bahalaşması prosesi davam edir. Səbəb kimi koronavirus pandemiyası göstərilir. BMT-nin Qida və Kənd Təsərrüfatı Təşkilatının (FAO) hesabatına görə, dünya bazarlarında ərzaq məhsullarının qiymətləri onillik maksimuma çatıb.\nDünyada bahalaşan məhsullardan biri taxıl olub. Bahalaşma Kanada, Rusiya və ABŞ da daxil olmaqla, əsas ixracatçı ölkələrdə aşağı məhsuldarlıq nəticəsində ehtiyatların azalması fonunda baş verib. Bundan başqa, qiymət artımına bir neçə iri ixracatçı ölkədə məhsul növlərinin pisləşməsi də səbəb olub.\nEkspertlər 2022-ci ildə də qiymətlərdəki artımın səngiməyəcəyini proqnozlaşdırır. Təhlilçilər tərəfindən bildirilir ki, son illər ərzində pandemiyadan başqa anomal hava şəraiti, artan istehlak inflyasiyası, enerji və əmək böhranı ilə qidalanan qlobal ərzaq dəyərləri üzərində təzyiqin yüksəlməsi qiymətlərə də təsir edib. Pandemiya ilə bağlı proseslər enerji bazarında, neft və qazın qiymətində də özünü göstərir.\nAzərbaycan qlobal iqtisadiyyata inteqrasiya etmiş ölkədir. Qlobal iqtisadiyyatda gedən proseslər təbii olaraq ölkəmizə də öz təsirini göstərir. Elə məhsullar var ki, Azərbaycanda istehsal olunmadığından idxaldan asılıdır.\n2021-ci ilin yanvar-noyabr aylarında ölkəmizdə 80 milyard 688,2 milyon manatlıq ümumi daxili məhsul istehsal (ÜDM) edilib. Bu, təxminən 47 milyard 463,6 milyon dollar edir və müvafiq dövr ərzində 10 milyard 409,9 dollarlıq məhsul idxal etdiyimizi nəzərə alsaq, ümumi idxal ÜDM-in 22 faizini təşkil edir.\nEkspertlər bildirirlər ki, dünya bazarında xammalın və hazır məhsulun çatdırılma xərclərinin artması, eləcə də Azərbaycanın ticarət tərəfdaşı olan ölkələrdə inflyasiyanın yüksəlməsi idxal qiymətlərinə təsir edir.\nSon iki ildə taxılın qiymətinin 50 faizə qədər artması Azərbaycanın cari məhsul üzrə idxal həcminə təsir edib. Bu il 1 017 503 ton həcmində (17 faiz az) buğda idxal edilib. 2020-ci ilin yanvar-noyabr ayları ilə müqayisədə Azərbaycanın idxal etdiyi buğdanın 1 tonu üçün sərf edilən vəsait kəskin artıb. DİA.AZ-ın məlumatına görə, “Yeni Müsavat”a danışan iqtisadçı Natiq Cəfərli bildirib ki, hökumətin gələn il üçün əsas hədəfi kəskin inflyasiya prosesinin qarşısını almaqdır:\n“Bu ona görə lazımdı ki, əhalinin maaşlarının qaldırılması real gəlirə, artıma çevrilsin. Yəni bəri başdan inflyasiya həmin artımı yeyib bitirməsin. Dünyada da ərzaq məhsullarının qiyməti sürətlə artır. Bu, bizdə də idxal məhsullarının qiymətinə təsir göstərir. Ancaq bizim daxildən qaynaqlanan, inflyasiyanı artıran səbəblər də var. Bu, həm də dövlət tərəfindən dizelin, benzinin, kommunal xərclərin artırılması ilə bağlıdır. Bunlar da maya dəyərinə təsir göstərir və qiymətlərin artımına səbəb olur. Eyni zamanda rəqabətsizlik mühitinin olması da qiymət artımına səbəb olan hallardan biridir. Əsasən də idxalçılar arasında rəqabət mühiti zəifdir, böyük oyunçular həddindən artıq çoxdur. Onlar qiyməti diktə etmək imkanına malikdirlər. Ərzaq inflyasiyasının qarşısının alınması gələn il hökumətin əsas vəzifəsi olmalıdır. Bu il artıq ərzaq inflyasiyası 15 faizə qalxıb. Qeyri-rəsmi artım, rəqəmlər daha yüksəkdir. Maaşların 20 faiz artırılması nəzərdə tutulur. Əgər bu cür davam edərsə, inflyasiya həmin artımı bəri başdan aparacaq”.//dia.az\nƏrzaq bahalaşması “böhran toxumu” səpir: - Azərbaycanda da eyni vəziyyətdir\nEnerji bahalaşır: Ərzaq böhranı qapıda: - "Şirkətlər, holdinqlər bağlanacaq"\nFAO: Qlobal ərzaq qiymətləri doqquzuncu aydır artır


Ermənistanda 711 nəfər koronavirusdan ölüb - İki sahil\n11 avqust 2020 07:31 Bütün xəbərlər Haqqımızda Əlaqə\n27 iyul 2020 13:07\nErmənistanda 711 nəfər koronavirusdan ölüb\nErmənistanda koronavirusa yoluxanların sayı 37 min 390 nəfərə çatıb. Onlardan 73 nəfəri son sutka ərzində yoluxub.\nBu barədə Ermənistan Səhiyyə Nazirliyinin Xəstəliklərə Nəzarət və Profilaktikası Milli Mərkəzi məlumat yayıb.\nBildirilib ki, ölkədə pandemiya qurbanlarının sayı da artaraq 711 nəfərə çatıb. Onların da 6-sı son sutka ərzində ölüb.\nHazırda Ermənistanda 9 min 793 aktiv koronavirus xəstəsi var.


Dondurma sağlamlığı əritməsin » Qadin.Net ~ İlk milli qadın portalı\nDondurma sağlamlığı əritməsin\nİsti günlərin sərin ləzzəti olan dondurma bir çox vitamin və mineralları özündə birləşdirir. Tərkibi “A”, “B”, “C”, “D”, “E” vitaminləri, eyni zamanda protein, karbohidrat, kalsium, natrium, kalium, fosfor, dəmir, maqnezium və sink kimi minerallarla zəngindir. Lakin vitamin və minerallarla bol olan dondurmanın həddindən çox qəbulu sağlamlığa zərərlidir. Mütəxəssislərin fikrinə görə, ac olarkən yemək əvəzinə dondurmanın qəbulu bir sıra xəstəliklərə yol aça bilər. Bu zaman daha çox mədə ağrıları müşahidə olunur. Xüsusilə, uşaqların dondurma yemələrinə diqqət edilməsi vacib məsələ hesab olunur. Həkimlər uşaqlara dondurmanın böyük loğmalarla qəbul olunmasını riskli olduğunu bildirirlər.\nDondurmanın tərkibində müəyyən miqdarda hava olur ki, əgər uyğun şəraitdə saxlanılmazsa, əriməyə başlayır. Əriyən dondurmanın tərkibindəki hava yox olduğu üçün həcmi azalır. Nəticədə içərisində kiçik buz parçaları yaranır. Həkim-qastroloq Habil Hüseynov bu halda qəbul edilən dondurmanın boğaz ağrılarına səbəb olduğunu bildirdi. H. Hüseynov onu da qeyd etdi ki, dondurma sağlam insanda heç bir problem yaratmasa da, bəzi insanlar üçün zərərli ola bilər: “Dondurmada yüksək miqdarda kalori olduğundan artıq çəkidən əziyyət çəkənlərə normadan artıq qəbulu məsləhət görülmür. Eyni zamanda tərkibindəki maddələr şəkərin tez qalxmasına səbəb olduğu üçün şəkərə meyilli olan xəstələr xüsusilə diqqət etməlidirlər. Bu cür problemləri olan insanlara gün ərzində 1 porsiyadan artıq dondurma qəbul etmələri tövsiyə olunmur. Onu da qeyd edim ki, dondurma süddən hazırlandığı üçün südə allergiyası olan insanlar da diqqət etməlidirlər. Əks təqdirdə, bu onlarda mədə-bağırsaq problemlərinə gətirib çıxara bilər”. Dondurmanın sağlamlığa elə də ciddi zərər vermədiyini deyən H. Hüseynov bu mövzuda diqqət edilməli nüansları vurğuladı: “Dondurma alarkən, ilk növbədə, istehsalının keyfiyyətli olub-olmadığına diqqət etmək lazımdır. Dondurmalara qatılan konservantlar keyfiyyətli deyilsə, bu da uyğun olmayan şəraitdə saxlandıqda kremlərdən keçən infeksiyalar daha da inkişaf edir və nəticədə mədə-bağırsaq xəstəlikləri əmələ gəlir. Bunun üçün də sertifikatı olan şirkətlərin istehsalına üstünlük vermək lazımdır”.\nMütəxəssislər hesab edirlər ki, dondurmanı yeməkdən sonra qəbul etmək daha məqsədəuyğundur. Dondurma qəbulundan sonra ilıq su içmək sizi boğaz ağrılarından qoruyacaqdır\nYay qis xaladenikde dondurma olmasa elebilirem xaladenikim bosdu\nDondurma sezonu başladı daa ətrafda hamının boğazı agrıyacaq\nDondurmanı çox da sevmirəm\n№ 1 - Müəllif: XATIRE84


Həyatımızdakı çevrələr | hunaltay.com\n28 İyun 2021\tŞərhlər 0 Rafiq Hunaltay\nHəyat riyazi qanunları inkar etmir. Çevrə var, onun mərkəzi, mərkəzdən eyni uzaqlıqda olan sərhədləri və mərkəzlə sərhədləri arasında xeyli sayda nöqtələr.\nReal həyatla paralellər aparsaq, orta statistik bir insanın ən azı 5 çevrənin, sosial qrupun içərisində bu və ya digər mövqedə iştirak etməsini söyləyə bilərik. Bunlara uşaqlıq dostları, iş yoldaşları, işdən, məktəbdən, universitetdən, əsgərlikdən, yaşadığın məhlədən yaranan dostları, qohumları (onlar da bir neçə yerə bölünə bilər) aid etmək olar. İnsan bu çevrələrin hamısında eyni mövqedə olmur. Məsələn, uşaqlıq dostları olan çevrədə mərkəzdən uzaqda sərhədə yaxın bir yerdə nöqtələrdən biri olan adam, iş yoldaşları olan çevrədə direkt mərkəz ola bilər. Universitet yoldaşları olan çevrədə mərkəzə yaxın, məktəb yoldaşları çevrəsində tam sərhəd olmasa da mərkəzlə sərhədin ortasında neytral bir yerdə ola bilər.\nƏslində bu çevrələrin sayı çox ola bilər. Elə çevrələr var ki, onu sən seçmirsən, təbii olaraq özün ora daxil olursan. Məsələn məktəb yoldaşları, əsgər yoldaşları kimi. Elə çevrələr də var ki, sən fərqli məqsədlər üçün oraya daxil olmaq, həmin çevrə daxilində özünə yer etmək istəyirsən. Təbii yolla yaranan çevrələr uzun müddətli olduğundan bir şəkildə özünü göstərib qəbul etdirdiyin bir nöqtədə olursan. Amma hansısa yeni bir çevrəyə daxil olma prosesi istəsən də qısa olmur. Qısa olsa belə nəticə aldadıcı ola bilər. Bəlli bir yaşdan sonra isə təcrübə və yaşananlar səni hər şeyə şübhə ilə yanaşamağa vadar etdiyindən nə özün hansısa çevrəyə daxil olanda rahat qərar vermirsən, nə də mövcud çevrəyə yenisi gələndə rahat həzm etmirsən. Dediyim kimi zamana bağlıdır hər şey.\nÇevrə daxilində insanın yeri zaman-zaman dəyişə bilər, hətta dəyişir də. Buna insanın zamanla hərəkətləri, bərkə-boşa düşərkən özünü aparması, statusu və s. amillər təsir edə bilər. Biri pulsuz olur dəyişir, biri pullanır dəyişir, biri evlənir, biri boşanır dəyişir və s. Nəinki çevrə daxili yer dəyişmək, hətta çevrədən tamamilə uzaqlaşdırılmaq halları da olur. Ya kimsə uzaqlaşdırır, ya da özün uzaqlaşırsan.\nHər çevrənin mərkəzi olur. O mərkəzdə mütləq ki, bir lider olur. Həmin adam o çevrəni daim tonusda saxlayır, çevrədəkilərin bəzən yerini dəyişir, dəyişməsinə təsir edir, uzaqlaşdırır və s. Çevrənin mərkəzi olmaq kənardan dadlı və asan görünsə də məsuliyyət, təşəbbüskarlıq və fədakarlıq tələb edir. Razılaşaq ki, bunu hamı bacarmır. Odur ki, hamı da çevrə mərkəzi olacaq deyə bir qayda yoxdur.\nÇevrə daxili və çevrələr arası münaqişələr də olur. Çevrə daxili nöqtələr və mərkəz arasında, çevrə daxilində bir nöqtə digər nöqtə ilə mövqe, status və ya hər-hansı bir səbəbə görə anlaşa bilməyə bilir. Elə adam olur ki, hey hansısa çevrəyə girməyə cəhd edir, ona maneələr yaradırlar, sınaqdan keçirirlər, bəzən də daxildə bir nöqtə onu özünə təhlükə görərək ədalətsiz, beldən aşağı mübarizə üsullarından istifadə edir. Bu mübarizə bir çox hallarda uzun illər ərzində davam edə bilir.\nBəzən insan yaxşı-pis hörmətli olduğu bir çevrə ilə kifayətlənməyib davamlı şəkildə onun xarakterinə, təbiətinə, ən əsas da dəyərlərinə zidd bir çevrəyə daxil olmağa can atır. Buna illərini, resusrlarını xərcləyir. Kənardan can atdığı çevrə çox cəlbedici görünür, ona elə gəlir ki, orada olsa, hər şey düzələcək. Ora daxil olmağa sərf etdiyi zaman kəsiyində mövcud çevrəsindən də tədriclə uzaqlaşır, az-az görüşür, get-gedə soyuyur, həmişə o çevrədəkilərlə zaman keçirməyi son prioritet kimi görür. Zaman keçir və görür ki, əslində hər şey elə də uzaqdan göründüyü kimi deyil, az-maz can atdığı çevrə daxili davranışları gördükdə bir tərəfdən peşman olur, digər tərəfdən mövcud çevrələrinə qarşı etdiyi haqsızlıqlara görə utandığına görə ora da geri qayıtması çətin olur. Dünya 5 günlükdür, bu halda da gərək insan bağışlayıcı olsun, səhv insana məxsusdur, insan etdiyinə görə peşmandırsa, Allah belə bağışlayandırsa, insan kimdir ki bağışlamasın.\nUzun sözün qısası, siz siz olun, bu 3 şeyi etməyin:\nÇevrədə söz sahibisinizsə, digərlərinə qarşı ədalətli davranın. Həyat çox kopoğlu şeydi, hətta ədalət ondan da pis mərəzdir. Nə vaxt təcəlli edəcəyini bilmək olmur. Elə edin ki, o gələndə vicdanız rahat olsun. Əks halda başınıza gələn hər xoşagəlməz hadisədə yeyilən və göz yumulan haqq sahiblərini yadınıza salın.\nSizi hansısa çevrədə istəmirlərsə, istəsələr belə orada özünüzü yaxşı hiss etmirsizsə, uzaq durun. O çevrənin sərhədlərini zorlamayın. Kim bilir bəlkə də digər bir çevrədə Siz mərkəz ola bilərkən, bu birində sadəcə enerji sərf edir, stressli şəkildə nəticəsiz cəhdlər edir və ən dəyərli şey olan zaman itirirsiz.[/blockquote]\nMənə görə dünyada bütün gedişlər səssiz olmalıdır. Səssiz gedin. Kimsəni ittiham etmədən, kin saxlamadan. Bir şeylər istədiyiniz kimi olmursa, olmur. Belə qəbul edəndə daha rahat olacaqsız. Yoxsa, səbəblər üzərində düşünərək, kimlərisə daim ittiham edərək, suallar yağdıraraq Siz sadəcə özünüz yorularsız. Zorla gözəllik olmaz deyirlər. Bu hər işdə belədir. Bir sözünüzlə digər bütün işləri 2-ci plana atan dostlarınız varsa, başqa bir yerdə bunu görmədikdə orada qalmağın nə sizə, nə də digərlərinə faydası var. Unutmayın, uğur hər şeyin ən gözəl cavabıdır. Olduğunuz yerdə uğurlu olun ki, olmadığınız yerlər haqqında düşünməyə belə vaxt qalmasın.\nÇalışaq olduğumuz çevrənin sevimlisi, ən fayda verəni olaq. Çevrəsinə faydalı olmayan adam o çevrədə uzun müddət qala bilməz. Almaq üçün vermək lazımdır. Mütəmadi fayda verməyib fayda gözləyən adam gec-tez ifşa olur və uzaqlaşdırılır. Həyat 5 günlükdü. Sizcə dəyər buna?!\nTags həyatımızdakı çevrələr\nUnutmayın, uğur hər şeyin ən gözəl cavabıdır. Olduğunuz yerdə uğurlu olun ki, olmadığınız yerlər haqqında düşünməyə belə vaxt qalmasın.\nBu aralar xəstəyəm deyə yazı yazmağa həvəsim yox idi. Bugün isə dostumuz, hr müəllim Coşqunun statusunu təsadüfən gördüm. İşləyəndə də gərək belə Hr-lar ilə işləyəsən e 🙂 Status aşağıdakı kimi idi:\nBayram günləri yazmağın da, oxumağın da ayrı ləzzəti var. Deyəsən biz bayramı bayram olduğundan daha çox, qeyri-iş günü olduğuna görə sevirik 🙂 Başlamayacam indiki və əvvəlki bayramları müqayisə etməyə. Sadəcə


22:42 6 İyun 2017\nMilli.Az deyerler.org-a istinadən bildirir ki, Ramazan ayı istisna bir aydır ki, Allah bu ayda şeytanları zəncirə vurar və insanlara hakim olmağa qoymaz. Bu imtahan ayında insan vəsvəsədən və düşmənin şərindən amanda olar. Əgər bu ayda nəfsi istəklərinə qələbə çala bilsə, qalan aylarda da İlahi təqvası sayəsində qələbə çala biləcəkdir. Bu ayda bəndə bəsirət gözünü açar, yəqinə çatar, xeyir işlər vəhyi ilə bəhrələnər.\nHəzrət Peyğəmbər (s) buyurur: "Ramazan ayının ilk günündə üsyankar şeytanlar bəndə vurular".\nXəbərin orijinal ünvanı: http://news.milli.az/society/551148.html\nŞeytanların lən həbs olunduğu ay


Öpüşdükdən sonra nələr olur ... » Qadınla.Com - Qadınlar Birİncidir!\nCinsəlliyin ən əhəmiyyətli komponenti olaraq görülən öpüşmənin, cinsiliyə nə qatdığı və qadınlar ilə kişilərin bu hərəkətə yanaşma fərqliliklərini izah edən Psixoloq Mahmud Şefik Nil, edilən bir araşdırma üzərindən məlumatlar köçürdü.\nSağlam və qarşılıqlı cinsi həyatlar əsnasında bütün bədən cinsi orqan halına gəlir. Beş duyğu orqanının qəbul etdiyi hər xəbərdar edən intimleşiyor olsa da insanlar tez-tez əllərini və dodaqlarını çox daha təsirli bir şəkildə istifadə meylində olurlar. Oxşama və öpüşmə yolu ilə bədənin hamısı cinsi hərəkətə qatılmış olar. Beləliklə iki tərəf də həm sevilməyi həm də sevməyi bir-birlərində yenidən yaşamış olarlar. loading... 60


Tarixi kadrlar: İlham Əliyev Şuşada (VİDEO) » Qlobal.Az\nFotoşəkil 1982-ci il iyul ayının 29-da Şuşada çəkilib.\nQlobal.Az bax.tv-yə istinadən xəbər verir ki, həmin dövrdə Azərbaycan KP MK-nın 1-ci katibi olan Heydər Əliyev bir qrup mədəniyyət və incəsənət xadimi ilə Şuşada keçirilən Vaqif poeziya günlərində iştirak edib.\nBu şəkil də tədbir ərəfəsində Şuşa şəhərinin gəzintisi zamanı lentə alınıb. Həmin tarixi anlarda hazırkı dövlət başçımız İlham Əliyev Vaqif poeziya günlərinin iştirakçısı kimi gəncliyinin ən mənalı günlərini yaşayaraq, Azərbaycanın dilbər guşəsi olan Şuşanı seyr edənlər arasında olub.\nQeyd edək ki, həmin dövrdə İlham Əliyevin 21 yaşı var idi.


DÜNYA 01 apr 2021, 20:50\nErmənistanda parlament seçkilərinin proporsional seçki sistemi üzrə keçirilməsini nəzərdə tutan dəyişiklik qəbul edilib.\nDemokrat.az-ın məlumatına görə, Ermənistan parlamentinin 82 deputatı Seçki Məcəlləsinə müvafiq dəyişikliyin lehinə səs verib.\nBundan əvvəl Ermənistanda qarışıq seçki sistemi mövcud olub.\nPartiyalar üçün 5 faiz, seçki blokları üçü 7 faiz seçki baryeri isə dəyişməyib.\nQeyd edək ki, iyunun 20-də Ermənistanda növbədənkənar parlament seçkiləri keçiriləcək.


Jurnalist Səxavət Məmməd: Hədəfə alınan xalq... Xocalı ilə “inkişaf yolu” arasında seçim\nÇox maraqlıdır ki, bunu deyən, iddia edən şəxslər başqa vaxt Azərbaycan cəmiyyətinin məişət cəmiyyəti olduğunu söyləyirlər, cəmiyyətin siyasiləşməsinin vacib olduğunu vurğulayırlar. İstər məişət olsun, istər siyasi – əgər bir cəmiyyətin yaşam şəraiti aşağıdırsa, əhalinin böyük hissəsinin maaşı bu aydan, o biri aya çıxmağa imkan vermirsə, o cəmiyyət uzaq prespektivə baxacaq, yoxsa bu gününə?\nMüəllim gələcəyimizin qurucusudur. Bir müəllimin gələcəyə ümidi yoxdursa, beyni, fikri-zikri maaşa qədər necə dolanacağının yanındadırsa, o necə gələcək qura bilər? Sual versəniz ki, xəyali yox, real olaraq 10 il sonra özünüzü harada görürsünüz? Cavab nə olacaq? Bu barədə düşünən olub? Ümumiyyətlə, Azərbaycan əhalisinin neçə faizi 10 il sonra özünü harada gördüyü haqda suala qəti cavab verə bilər?\nƏminliklə deyirəm ki, böyük əksəriyyətinin cavabı belə olacaq: Allah kərimdir. Dövlət büdcəsini talayan, rüşvət alan, korrupsiyaya bulaşan məmurlar da 10 il sonrakı durumlarını təsəvvür edə bilmirlər. Onların da cavabı “Allah kərimdir” olacaq. Çünki ya həbsə gedəcəklər, ya da daha yüksək vəzifəyə.\nSabaha ümidi olmayan xalqı gələcəyini görməməkdə suçlamaq nə qədər doğrudur? Demirəm, yazılmasın, deyilməsin, ancaq “mən görürəm deyə, hamı bunu görməli, yaşamalıdır”, – deyə də bir şey yoxdur. İstənilən bir adamı 2 manatlıq çayxanaya dəvət edib, gələcək prespektivlərdən danışıb, onun bütün suallarına cavab verə bilərsən.\nAmma o adam çayxanadan çıxandan sonra kredit borcunu, ya da kirayə haqqını fikirləşəcəksə, gələcəyi yox, ay sonunu hesablayacaqsa, o adamı “Qələbəmizin mahiyyətini anlamır”la ittiham etmək olmaz. Uzun zamandır ki, Azərbaycan xalqı gündəlik qayğılarla yaşayır, günlə, ayla bağlı planlar qurur. Belə olan halda gələcəyə dair optimist düşünməsi də imkansızdır.\nDeyirlər, Xocalı, Xankəndi, Xocavənd, Ağdərə də bizim olacaq. Olsun! İstəməyənə lənət! Ancaq sadəcə, bu günü ilə yaşayan xalqdan gələcək prespektivlə bağlı nəsə gözələməzlər. Xalq bu günü ilə yaşadığı üçün əldə etdiyinə sevinir, əli çatmayana isə üzülür.\nNaxçıvandan Ermənistan ərazisindən keçməklə Azərbaycana birləşdirilən yolun dəyərindən uzun-uzadı danışa bilərik. Türkiyə ilə Azərbaycan arasında ticarət dövriyyəsi artacaq, məsafə qısalacaq, o yol Qarabağın inkişafına təkan verəcək. Bu yol həm yaxın, həm də uzaq gələcəyin çox önəmli inkişaf vasitəsi olacaq.\nAncaq sizi inandırım ki, Azərbaycan xalqı üçün Xocalı, Xankəndi, Ağdərə və Xocavəndin işağldan tam azad edilməsi o yoldan daha dəyərli olardı. Səbəb çox sadədir, çünki bu deyilənlər gözlə görüləcək, əllə toxunacaq məsafədədir, o yol isə gələcəklə bağlı plandır.\nSizi ona da inandırıram ki, xalqın həyat səviyyəsi belə olmasaydı və o yol ilə adıçəkilən rayonlar arasında seçmək lazım gəlsəydi, çoxluq o yola üstünlük vərərdi. Bundan əlavə, işğaldan tam azad edilməmiş yerlər hələ də təhdid kimi qalmaqdadır, müharibə ritorikası isə yenə də çox işləkdir.\nXalqı yaxşı tanımaq lazımdır…\nGönderen sakhavat zaman: 23:05


Ən zəngin insan (ibrəatamiz hekayə) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBir gün Allahın Rəsulu, sevimli peyğəmbərimiz Məhəmməd (s.ə.s) ümmətini, möminləri bir yerə yığaraq, gözəl dinimiz haqda insalara danışırdı. İmanlı insanlar sakitcə oturub, çox diqqətlə Onu (s.ə.s) dinləyirdilər ki, birdən qapı açılır və içəri bir kasıb ixtiyar daxil olur. Onun pal-paltarına baxanda çox kasıb olduğu görsənirdi. Gecikdiyini görən kasıb, sakitcə boş yer axtarmağa başladı. Bu zaman şəhərin ən tanınmış zəngin bir adamın yanında boş yer olduğunu görür və ora tərəf gedir. Bunu görən zəngin ağız-burnunu əyərək, pal-paltarını özünə tərəf çəkir və narazı şəkildə dodaqları ilə nəsə də deyir. Kasıb pis olsa da ona fikir vermir və sıxılaraq bir küncdə oturur. Bunu görən Peyğəmbər (s.ə.s) çox sakit bir tərzdə deyir: -“Sən qorxdun ki, onun kasıblığı sənə də keçər?” Zəngin bu sualı gözləmirdi, özünü itirərək deyir: -“Xeyir, ey Allahın Rəsulu”. -”Bəs onda qorxdun ki, sənin var-dövlətinin yarısı onun olar?” -“Xeyir, Ya Peyğəmbər”. -“Hə, bildim, onda sən qorxdun ki, birdən o sənin paltarını çirkləndirər, düzdü?” -“Xeyir, Ya Allahın Rəsulu”. -“Bəs onda sən niyə bu hərəkəti etdin?” Bu zaman zəngin öz hərəkətindən utanaraq dedi: -“Ya Rəsulallah, mən Allahın iznilə öz var-dövlətimin yarısını ona verəcəm, bəlkə onda Allah məni bağışlayar”. Sıxılıb bir kənarda oturan kasıb birdən bunu eşidərək, mərd deyir: -“Yox, yox!!! Səni bu cür edən və insanlığını unutduran pulların mənə lazım deyil. Həyatda puldan dəyərli insanlıqdır.” Zəngin başını aşağı salır və etdiyi hərkətə görə peşman olur. Bu zaman Peyğəmbərimiz Məhəmməd (s.e.s) əlini kasıbın çiyninə qoyaraq deyir: -“Sən bizim aramızda olan insanların içərisində ən zənginisən”.\nVarlı və yoxsul\n28 aprel 2013 12:51\nDymez..Allah haminizdan razi olsun♥\n13 aprel 2013 15:57\n13 aprel 2013 03:50\n10 aprel 2013 23:20\n7 aprel 2013 20:38\n7 aprel 2013 19:38\n7 aprel 2013 19:21\nTəşəkkür edirəm xebere gore\n7 aprel 2013 18:29\nMARAQLI IDI TEWEKKURLER.\nDEYIRLERKI HEYATDA ADAM OLMAQ ASANDI,INSAN OLMAQ CETIN.\nPeyğəmbərimiz Məhəmməd (s.e.s) əlini kasıbın çiyninə qoyaraq deyir: -“Sən bizim aramızda olan insanların içərisində ən zənginisən”.\n7 aprel 2013 16:50\n7 aprel 2013 16:44\nXeyir, Ya Allahın Rəsulu”. -“Bəs onda sən niyə bu hərəkəti etdin?” Bu zaman zəngin öz hərəkətindən utanaraq dedi: -“Ya Rəsulallah, mən Allahın iznilə öz var-dövlətimin yarısını ona verəcəm, bəlkə onda Allah məni bağışlayar”. Sıxılıb bir kənarda oturan kasıb birdən bunu eşidərək, mərd deyir: -“Yox, yox!!! Səni bu cür edən və insanlığını unutduran pulların mənə lazım deyil. Həyatda puldan dəyərli insanlıqdır.” Zəngin başını aşağı salır və etdiyi hərkətə görə peşman olur. Bu zaman Peyğəmbərimiz Məhəmməd (s.e.s) əlini kasıbın çiyninə qoyaraq deyir: -“Sən bizim aramızda olan insanların içərisində ən zənginisən”.\n7 aprel 2013 15:42\nTəşəkkür edirəm maraqlı xəbərə görə\n7 aprel 2013 15:09\nSən bizim aramızda olan insanların içərisində ən zənginisən.\n7 aprel 2013 15:08\nBeyendiyinize sevindim :)\n7 aprel 2013 14:48\n-“Yox, yox!!! Səni bu cür edən və insanlığını unutduran pulların mənə lazım deyil. Həyatda puldan dəyərli insanlıqdır.”\nAllah razi olsun,tewekkurler.\n7 aprel 2013 14:45\nalah sizi saxlasin amin LeGeNd.az-da saxlasin.megaleye gore twk\n7 aprel 2013 14:20\n7 aprel 2013 14:19\nBir gün Allahın Rəsulu, sevimli peyğəmbərimiz Məhəmməd (s.ə.s) ümmətini, möminləri bir yerə yığaraq, gözəl dinimiz haqda insalara danışırdı. İmanlı insanlar sakitcə oturub, çox diqqətlə Onu (s.ə.s) dinləyirdilər ki, birdən qapı açılır və içəri bir kasıb ixtiyar daxil olur. Onun pal-paltarına baxanda çox kasıb olduğu görsənirdi.\n7 aprel 2013 14:07\n4ooxx maraqliydii..ellerinize sagliq\nBazen oyle Biri gelirki hayatina...Gidenlere tesekkur edersin ..\nSən bizim aramızda olan insanların içərisində ən zənginisən”.\n7 aprel 2013 14:02\n7 aprel 2013 13:58\n-“Yox, yox!!! Səni bu cür edən və insanlığını unutduran pulların mənə lazım deyil. Həyatda puldan dəyərli insanlıqdır.” Zəngin başını aşağı salır və etdiyi hərkətə görə peşman olur. Bu zaman Peyğəmbərimiz Məhəmməd (s.e.s) əlini kasıbın çiyninə qoyaraq deyir: -“Sən bizim aramızda olan insanların içərisində ən zənginisən”. allah razi olsun\nusssss canım menım super ALLAH RAZI OLSUN\n7 aprel 2013 13:56


Ə.Amaşov bildirib ki, M.Ə.Rəsulzadə deyəndə ötən əsrin əvvəllərində milli şüurun oyanışı, unudulmaqda olan dövlətçilik ənənələrinin bərpası, mövcud istiqamətdə həyata keçirilən gərgin və məqsədyönlü işlər yada düşür. Həmin dövrün mənzərəsi anbaan göz önündə canlanır. Dahi mütəfəkkirlə birgə Azərbaycan Xalq Cumhuriyyəti xadimlərinin hansı məziyyətlər hesabına fəaliyyət göstərmələrinə dair əyani təsəvvür formalaşır. Bütün bu cəhətlər M.Ə.Rəsulzadə irsinin dərindən öyrənilməsini, gələcək nəsillərə çatdırılmasını mühüm vəzifə kimi müəyyənləşdirməkdədir. «Bu iş çox məsuliyyətlidir, ağır zəhmət tələb edir. Təqdimatına toplaşdığımız nəşrin müəllifi, hamımızın ağsaqqalı Şirməmməd müəllim həmin məsuliyyəti və zəhməti çiyinlərinə götürərək təkcə tədqiqat işi aparmayıb, eyni zamanda böyük bir tarixi missiya yerinə yetirib. Rəsulzadənin əsərlərinin hələlik 3 cildi çıxıb. Hər cildin ərsəyə gəlməsinə təxminən on ilədək vaxt sərf olunub. Bu isə o deməkdir ki, Şirməmməd müəllim ömrünün əhəmiyyətli hissəsini, təxminən 20 ildən artığını dahi mütəfəkkirin irsinin öyrənilməsinə sərf edib», - deyən Ə.Amaşov Ş.Hüseynov yaradıcılığının Azərbaycan jurnalistikasına, elminə, ictimai fikir mühitinə örnək səciyyə daşıdığını vurğulayıb, ona qarşıdakı elmi işlərində uğurlar arzulayıb. Şura sədri səmərəli fəaliyyətinə görə Ş.Hüseynova Azərbaycan Mətbuat Şurasının diplomunu təqdim edib.\nBakı Dövlət Universitetinin jurnalistika fakultəsinin kafedra müdiri, professor Cahangir Məmmədli Ş.Hüseynovu bütövlükdə ziyalı mühitimizin müəllimi adlandıraraq bildirib ki, onun yaradıcılığı, tükənməz enerjisi Azərbaycan klassikasına, jurnalistikasına, ədəbi-bədii fikrinə olan sonsuz məhəbbətindən qaynaqlanır. Təqdimatı keçirilən kitabı da bu baxımdan dəyərləndirən C.Məmmədli müəllifin fundamental elmi fəaliyyətinin gələcək nəslə nümunə kimi göstərilməsinin böyük fəxr olduğunu önə çəkib. O, həmçinin «525-ci qəzet»in Ş.Hüseynovun Azərbaycanın ictimai fikrinin formalaşmasında müstəsna xidmətləri olan şəxslər haqqında qələmə aldığı materialların müntəzəm təqdimatında, cəmiyyətə çatdırılmasında sistemli iş gördüyünü, belə yazıların verilməsini ənənəyə çevirdiyini minnətdarlıq hissləri ilə vurğulayıb.\nAzərbaycan Respublikasının Milli Məclisinin deputatı, MŞ İdarə Heyətinin üzvü Aqil Abbas Ş.Hüseynov yaradıcılığını xarakterizə edərkən bildirib ki, məhz onun gərgin əməyi nəticəsində M.Ə.Rəsulzadə kimi vətən övladı xalqına yenidən qaytarıldı. A.Abbas 20-ci əsrin əvvəllərində Rəsulzadənin Azərbaycanın müstəqillik hərəkatında misilsiz rol oynadığını vurğulayaraq müəllifə onun kimi tarixi şəxsiyyət barədə zəngin xəzinəni ərsəyə gətirdiyi üçün təşəkkürünü bildirib.\nMŞ-nin Ahıl Jurnalistlər Məclisinin rəhbəri, əməkdar jurnalist Yusif Kərimov bildirib ki, hər bir kitab, əsər fundamentallığı, mahiyyəti, dəst-xətti ilə özünün müəllifinə bənzəyir. Ş.Hüseynov da öz xarizması ilə təkcə jurnalistika fakultəsi deyil, bütövlükdə BDU üçün etalondur, dəyərdir. Onun M.Ə.Rəsulzadə ilə bağlı ortaya qoyduğu elm iş isə neçə-neçə gələcək tədqiqatlar üçün də dəyərli mənbədir.\nBDU-nun professoru Nəsir Əhmədli, «Olaylar» qəzetinin və eyni adlı informasiya agentliyinin rəhbəri Yunus Oğuz çıxışlarında Ş.Hüseynov yaradıcılığını, xüsusən də M.Ə.Rəsulzadə irsinin öyrənilməsindəki əməyini böyük fədakarlıq nümunəsi kimi qiymətləndiriblər.\nAMEA-nın akademik Ziya Bünyadov adına Şərqşünaslıq İnstitutunun əməkdaşı, professor Solmaz Tohidi-Rüstəmova müəllifin ortaya qoyduğu əsərin müstəsna əhəmiyyətinə diqqət çəkməklə yanaşı, bəzi kütləvi informasiya vasitələrində AXC dövrünə, eləcə də şəxsiyyətlərinə qarşı düşünülməmiş, heç bir fakta və reallığa söykənməyən mülahizələrin yer almasını qeyri-məqbul sayıb. Belə xoşagəlməz nümunələri ortaya qoyanların tarixi mirasımıza cəbhə açmaq niyyətlərindən təəssüfünü ifadə edib.


Psixologiya Archives - Page 2 of 4 - TOPmister\nEv Psixologiya Səhifə 2\nMetrosexsuallıq nədir? Yaxşıdır yoxsa pis? "Metrosexsual" termini ingilis dilindən tərcümədən iki sözün birləşməsi mənasını verir: meqopolis və cins. Metrosexsual ciddi şəkildə xarici görkəminə diqqət yetirən kişi hesab edilir. Əlbətdəki, xarici...\nQaydalar. Metodika Kommunikativ bacarıqları müəyyən etmək üçün nəzərdə tutulmuşdur. Bu cür insanlar digər insanlarla tez bir zamanda ünsiyyət qura bilir, müxtəlif tədbirlərdə aktiv iştirak edir, ətarfındakı insanlara təsir etmək qabiliyyətinə sahib olur, təkliflərlə çıxış etməyə meyilli olurlar. Metidika 20 sualdan ibarətdir. Hər bir suala "Bəli" və ya "Xeyr" kimi cavab verin.\nSizin qarşınızda 12 sual var. Hər sual 3 cavab variantı ilə cavablandırıla bilər. Sizin fikirlərinizi daha çox ifadə edən cavabları seçin. Çalışın olduqca səmimi olasınız.\nQaydalar: "hə", "yox", "bilmirəm" cavabları ilə aşağıdakı sualları cavablandırmağa çalışın. Suallar üzərində çox düşünməyə çalışmayın. İlk ağlınıza gələn variantı seçin. Sadəcə bacardıqca "bilmirəm" variantına az üstünlük verin.\nPsixoqeometrik test. Bu metodika vasitəsilə siz şəxsi keyfiyyətlərinizi müəyyən edə bilərsiniz. Heç bir suala cavab vermək gərəkli deyil. İlk baxışdan testin gedişatı sizə o qədərdə ciddi görünməyə bilər. Suallar...\nKişi gəncliyinin bitdiyi yaş\nKişi gəncliyinin bitdiyi yaş. Qadın gəncliyi hansı yaşda sona çatır? Xanımlar bu sual barəsində başsındıran zaman bizdə kişilərlə bağlı eyni məsələləri incələmək qərarına gəldik. Əminikki, bir çox kişilər üçün...\nQadınların xoşuna gəlmək üçün inkişaf etdirilməli 10 nüyans\nQadınların xoşuna gəlmək üçün inkişaf etdirilməli 10 nüyans. Aydındır ki, qadınlar xüsusi kişilərdən xoşlanır. Daha doğrusu, yaxşıların yaxşıları. Bir çox hallarda bu cür seçilmişlərə "əsl ərkək"adıda verilir. Çox güman ki,...\nMünasibətlərinizin şansı varmı?\nMünasibətlərinizin şansı varmı? - Diqqətli olaraq aşağıdakı kartlardan birini seçin: İlk növbədə kimlə bağlı fala baxdığınıza diqqət yetirin. Seçdiyiniz insan status baxımından hansı səviyyədədir? Başqa birisi ilə rəsmi münasibətdədirmi? İkiniz...\nPortnyorunuz nə dərəcədə eqoist biridir?\nSevdiyiniz insanın xarakterinin eqoistlik tərəfləri barədə online fal. Portnyorunuz nə dərəcədə eqoist biridir? Fikrinizdə onu təsəvvür edərək örtülü kartlardan birini seçin. Sonra isə seçdiyinz kartın açıq variantına diqqət yetirin. Kartların...\nİtaliyada boşanmış kişilər üçün sığınacaqlar\nİtaliyada boşanmış kişilər üçün sığınacaqlar. İtaliyanı olduqca təəcüb doğuracaq sosial-iqtisadi problem bürüyərək, çıxılmaz vəziyyətə salır: hər il minlərlə kişi boşanma səbəbindən evsiz-eşiksiz və pulsuz qalır. Onların mülkləri və böyük...\nNiyə qadınlar yaşca böyük kişiləri bəyənir?\nNiyə qadınlar yaşca böyük kişiləri bəyənir? Colorado universitetinin elm adamları gənc qızların özlərindən yaşca böyük kişilərlə münasibətdə girmək həvəslərini araşdırmağa balışmışlar. Sən demə məsələ yalnız sexdə və pulda deyilmiş....\nƏn xarizmatik bürc nümayəndələri. Bəzi insanlar sadəcə xarici görünüşləri ilə həyatda çox şeyə nail ola bilirlər. Bunun üçün heç bir əziyyət çəkmirlər. Xarakterin və biliyin təsiri olmadan öz xarizmatik...\nBizi fərqləndirən 40 cəhət. Kişilərdə pəltəklik, danışıq qüsuru halları daha tez-tez baş verir. Kişilər gecələr daha çox xoruldayırlar. Kişilərin dəriləri daha qalın, görmə qabiliyyətləri daha iti, maddələr mübadiləsi daha...\nXarakterini örgən Xoşgörülü olmaq-Acıqlı olmaq (rəqabət)\nZəhmət olmasa tam səmimi cavab verin. Sualların cavabları arasında "düzgün" və ya "səhf" variant yoxdur. Suallar üzərində çox düşünməyin. Ağlınıza gələn ilk variantı seçin.\nXarakterini örgən Neyrotizm-Emosyanal dözümlülük\nXarekterini örgən Ekstaversiya-İntroversiya


Ukraynada Müslüm Maqomayevin xatirəsinə həsr olunan II Beynəlxalq Vokalistlər Müsabiqəsi keçiriləcək\nAna səhifə » Qəzetin pdf formatı\t» Ukraynada Müslüm Maqomayevin xatirəsinə həsr olunan II Beynəlxalq Vokalistlər Müsabiqəsi keçiriləcək\nAZƏRTAC müsabiqənin media tərəfdaşı seçilib\nUkraynanın Truskavets şəhərində dekabrın 5-8-də dünya şöhrətli müğənni və bəstəkar, SSRİ və Azərbaycanın Xalq artisti Müslüm Maqomayevin xatirəsinə həsr olunan II Beynəlxalq Vokalistlər Müsabiqəsi keçiriləcək.\nAZƏRTAC xəbər verir ki, bununla bağlı təşkil olunan mətbuat konfransında müsabiqədə 15 vokalistin iştirak edəcəyi açıqlanıb.\nMüslüm Maqomayev adına Mədəniyyət Mərkəzinin rəhbəri, Ukraynanın Xalq artisti Qurban Abbasov bildirib ki, bu cür müsabiqələrin keçirilməsi yeni istedadların üzə çıxarılması üçün önəmlidir. Müslüm Maqomayevin sənəti, onun istedadı sərhəd tanımadığı üçün onun işığına yığışanlar qürur hissi ilə beynəlxalq tədbirlərdə iştirak edirlər. AZƏRTAC müsabiqənin media tərəfdaşı seçilib. Beynəlxalq müsabiqə Azərbaycanın, Bolqarıstanın və Macarıstanın Ukraynadakı səfirliklərinin dəstəyi ilə keçiriləcək.\nTruskavets şəhərinin meri Andrey Kulçinski deyib ki, M.Maqomayev təkcə Azərbaycanın deyil, bütün dünyanın sevdiyi sənətkardır. Merin sözlərinə görə, Azərbaycan ilə Ukrayna arasında bütün sahələrdə olduğu kimi, mədəniyyət sahəsində də birgə uğurlu layihələr həyata keçirilir.\nAzərbaycanın Ukraynadakı səfirliyinin üçüncü katibi Təbriz Qarayev bildirib ki, səfirlik hər zaman mədəni layihələrə dəstək göstərib. Bildiyiniz ki, səfirliyin təşkilatçılığı ilə Kiyevdə Müslüm Maqomayev adına park açılıb və orada möhtəşəm heykəli qoyulub. Bundan başqa Dneprin mərkəzi küçələrindən birinə M.Maqomayevin adı verilib.\nQeyd edək ki, beynəlxalq müsabiqənin keçirilməsinə Ukraynanın Mədəniyyət Nazirliyi, Azərbaycanın Diasporla İş üzrə Dövlət Komitəsi, səfirliyimiz, Truskavets meriyası, Müslüm Maqomayev adına Mədəniyyət Mərkəzi və digər təşkilatlar da dəstək verirlər.


"Çinlə Azərbaycan arasında ənənəvi dostluq və əməkdaşlıq əlaqələri var" » AzForum.az\n"Çinlə Azərbaycan arasında ənənəvi dostluq və əməkdaşlıq əlaqələri var"\nÇin və Azərbaycan arasında ənənəvi dostluq və əməkdaşlıq əlaqələri mövcuddur . Bunu Trend-ə Milli Məclisin deputatı, Azərbaycan-Çin parlamentlərarası əlaqələr üzrə işçi qrupunun üzvü Aydın Hüseynov deyib.\nDeputat bildirib ki, Azərbaycanın Çindəki səfirliyində ticarət nümayəndəsi fəaliyyət göstərir, eləcə də Çinin Urumçi, Şanxay və Lucou şəhərlərində Azərbaycanın ticarət və şərab evləri açılıb:\n“Azərbaycan-Çin ikitərəfli ticarət dövriyyəsi son illər xeyli yüksəlib. Son 5 ildə idxal-ixrac dinamikası xeyli artıb. Belə ki, 2015-ci ildə ticarət dövriyyəsi 561 milyon dollar, 2016-cı ildə 975 milyon dollar, 2017-ci ildə 1 milyard 300 milyon dollar, 2018-ci ildə 1 milyard 310 milyon dollar, 2019 və 2020-ci illrdə 2,2 milyard dolar olub.\nAzərbaycanın Çinə ixracı hər il əhəmiyyətli dərəcədə artır. Hazırda respublikamız Çinə 780 milyon dollardan artıq mal ixrac edir. Çinin Cənubi Qafqaz ölkələri ilə ticarətində Azərbaycanın payı 45% təşkil edir.\nÇin şirkətləri Azərbaycana 900 milyon dollardan çox investisiya yatırıblar.\nAzərbaycanın isə Çin iqtisadiyyatına yatırdığı investisiyaların həcmi 1,7 milyard dollar təşkil edir.\nTANAP qaz layihəsinin maliyyələşdirilməsinə Çin 600 milyon dollar kredit ayırıb.\nAzərbaycanda 120-yə yaxın Çin sərmayəli şirkət fəaliyyət göstərir. Çin tərəfindən irəli sürülən məşhur “Bir kəmər – bir yol” qlobal nəqliyyat dəhlizi layihəsini ilk dəstəkləyən ölkələrdən biri Azərbaycan olub. Cənab Prezidentin 2015-ci ildə Çinə rəsmi səfəri zamanı “İpək Yolu İqtisadi Kəməri”nin yaradılmasının birgə təşviqinə dair Anlaşma Memorandumu imzalanıb”.\nA.Hüseynov vurğulayıb ki, Azərbaycanın müəllifi olduğu Bakı-Tbilisi-Qars və Bakı Beynəlxalq Dəniz Ticarət Limanı “İpək Yolu İqtisadi Kəməri”nin tərkib hissəsi kimi mühüm yer tutur və ölkəmiz bu nəqliyyat marşrutları ilə malların Çindən Avropaya, Avropadan isə Çinə gətirilməsi üçün ən qısa yoldur:\n“Qeyd edək ki, 2015-ci ildən etibarən Çindən ilk konteyner qatarı Xəzər dənizindən keçməklə Azərbaycana gəlib və 2018-ci ildə Bakı-Tbilisi-Qars dəmir yolu vasitəsilə yükdaşınmaları həyata keçirilir.\nPrezident İlham Əliyevin iyunun 2-də Çin Xalq Respublikasının Sədri Si Cinpin arasında telefon söhbəti zamanı müzakirə edilən mühüm məsələlər faydalı əməkdaşlığını daha da genişləndirir. Çin-Azərbaycan münasibətləri həqiqi səmimi dostluq və yaxın tərəfdaşlığa əsaslanır. COVID-19 pandemiyası dövründə hər iki ölkə güclü iradə nümayiş etdirərək, bu qlobal bəlaya qarşı mübarizədə həmrəylik nümayiş etdirdi, bir-birini dəstəklədi, Çin əldə etdiyi peyvəndi ilk ölkələrdən biri kimi Azərbaycana təqdim etdi.\nHazırda hər iki ölkə “Bir kəmər bir yol” layihəsinin inkişafı çərçivəsində fəaliyyətlərin daha da genişləndirilməsi təşəbbüsünü artırır”.\nTarix: 3-06-2021, 15:43


Erdogan İrana gore muttefiqine qarsi cixdi - Azadliq Xeber\nErdogan İrana gore muttefiqine qarsi cixdi\n2018-07-26T01:33 xeber – Türkiyə prezidenti Rəcəb Tayyib Ərdoğan ABŞ-ın İrana qarşı sanksiya tətbiq etməsi məsələsinə münasibət bildirib. Bu barədə Sputnik Azərbaycan Son Dakikaya istinadən xəbər verir.\n“Sanksiyalarla bağlı bunu bilməlisiniz. Birləşmiş Ştatlar bizim strateji ortağımızdır. Lakin bizim digər strateji ortaqlarımızla münasibətləri kəsmək müstəqillik anlayışımıza ziddir. İran bizim həm qonşumuz, həm də strateji ortağımızdır. Biz onlardan önəmli mallar alırıq, bu malları ala bilmədiyimiz zaman bizim ölkəmizin xarıcı siyasəti nə olacaq? “, — deyə Ərdoğan vurğulayıb.\nƏrdoğan qeyd edib ki, o bunları ABŞ-ın sabiq prezidentinə də deyib: “Biz bunları cənab Obamanın zamanında da demişik. İndi yenə bunların bizə deyilməsi bizi üzür. Bu ana qədər cənab Tramp yaxşı mövqe sərgiləyir. Biz bu mövqeyin gələcəkdə də sərgilənəcəyinə inanırıq. Yanlış addımların atılmayacağına ümid edirəm”.\nQeyd edək ki, daha əvvəl ABŞ prezidenti Donald Tramp bəyan edib ki, əgər İran ABŞ-ı təhdid etməyə davam etsə, onda bunun nəticələrindən əziyyət çəkəcək: “İran prezidenti Ruhaniyə: Heç vaxt, heç vaxt bundan sonra ABŞ-ı təhdid etməyin, əks halda tarixdə heç vaxt görmədiyiniz nəticələrə qatlanmalı olacaqsınız. Biz artıq sizin zorakılıq və ölüm haqqında axmaq sözlərinizə dözəcək ölkə deyilik. Diqqətli olun!”\nDaha əvvəl İran prezidenti Həsən Ruhani amerikalı həmkarı Donald Trampı “odla oynamamağa” çağıraraq qeyd edib ki, rəsmi Tehran heç kimlə müharibə aparmır: “Biz heç kimlə döyüşmür, müharibə aparmırıq”.


SSRİ rəhbərlərindən biri 700 qadını zorlamışdı\n24 Fevral 2012 11:10\nO, əclaf kimi yaşadığı üçün əclaf kimi də öldü\nBiz də bir zamanlar SSRİ-nin tərkibində yaşayırdıq. Deməli, SSRİ tarixi həm də bizim tariximizdir. Odur ki, öz tariximizə biganə qalmamalıyıq. Çünki keçmişini unudanın gələcəyi olmur. Bu gün biz imperiyanın qaniçən rəhbərlərindən biri haqda söhbət açacağıq. Həmin adamı yaxından tanımaqla siz imperiyanın sadə insanlara yaşatdığı zülmlə yaxından tanış olacaqsınız və əminik ki, qanımız bahasına qazandığımız azadlığın qədrini bir daha biləcəksiniz.\nSEKSUAL MANYAK VƏ YA DÖVLƏT XADİMİ\nLavrentiy Pavloviç Beriya - tarixin ən əxlaqsız və qaniçən rəhbərlərindən biri. Yəqin ki, çoxlarınız bu şəxsi tanıyırsınız və onun törətdikləri dəhşətli əməllərdən xəbərdarsınız. Təkcə bir faktı demək kifayətdir ki, o, vəzifədə çalışdığı illər ərzində yüz minlərlə günahsız insanın ölümünə fərman verib. Hələ bu azmış kimi vəzifə səlahiyyətlərindən sui-istifadə edərək, 700-dən artıq qızın və qadının namusuna sataşıb. Tibb işçiləri, evdar xanımlar, hərbçilər, xadimələr, tələbələr, idmançılar, hətta məktəb şagirdləri də bu əxlaqsızın qurbanına çevrilirdi. Deyilənə görə, Lavrentiy işdən sonra xidməti maşını ilə Moskva küçələrini dolaşırdı. Gözünə dəyən xanımları işarə edərək, şəxsi mühafizə xidmətinin rəhbəri erməni Sarkisova xüsusi tapşırıqlar verirdi. O da öz növbəsində qadınlara yaxınlaşaraq, rəisinin təklifini onlara çatdırırdı. Məsələ xoşluqla həll olunmadıqda, Sarkisov güc tətbiq etməkdən belə çəkinmirdi. Nəticədə, növbəti şikar Lavrentiy Beriyanın iş otağına gətirilirdi. Hadisələrin sonrakı inkişafı isə rəhbərin əhval ruhiyyəsindən asılı olurdu. Bəzən o, qurbanını mənən sındırmaq üçün günlərlə zirzəmidə saxladırdı və məqsədinə yetişməmiş öz çirkin əməllərindən əl çəkmirdi. Sarkisovun etiraflarına görə, Lavrentiy qurbanını müxtəlif şəraitlərdə tapırdı. Hərdən kütləvi paradlarda məktəbli qızları gözaltı edir, hərdənsə dövlət xadimlərinin xanımlarını yoldan çıxarmaqla məşğul olurdu. Məhz buna görə də çoxları onun seksual manyak olduğunu iddia edirlər. Adi bir manyakın vəzifə pilləsində yüksəlməsinin səbəbini araşdırmaq üçün onun həyat yoluna nəzər salmaq kifayətdir.\nLavrentiy Beriya 1899-cu ilin 17 mart günü Suxumi yaxınlığındakı Merxeuli kəndində dünyaya göz açıb. Rəsmi sənədlərə əsasən, o, bolşeviklər partiyasına 1917-ci ildə Bakıda təhsil alarkən daxil olub. Digər mənbələrdə isə bildirilir ki, Lavrentiya hələ Gürcüstanda tutularkən o vaxtkı rəsmi dövlət strukturları tərəfindən əməkdaşlığa cəlb edilib. Başqa sözlə desək, Beriya ikili oyun aparırdı. O, bir tərəfdən polislərə məlumatlar ötürür, digər tərəfdən isə Rusiya kommunistləri ilə əlaqəyə girirdi. Məhz bu manevrlərin nəticəsində o, tarixin keşməkeşli dövründə sağ qala bildi. Hələ üstəlik yeni qurulmuş dövlət orqanlarında vəzifə də tutdu. 1921-ci ildə Zaqafqaziya təhlükəsizlik orqanlarına işə düzələn Beriya qısa müddət ərzində sürətlə inkişaf etdi. Buna üç səbəb var idi. Əvvəla, son dərəcə hiyləgər olan Lavrentiy kommunist partiyasının "Lenin-Stalin partiyası" olduğu fikrini irəli sürmüşdü. Bu isə Leninin yerinə göz dikən, onun xəstəliyi səbəbi ilə ölkəyə faktiki rəhbərlik edən Stalin tərəfindən qiymətləndirilməyə bilməzdi. Beriyanın inkişaf etməsinə digər səbəb isə onun satqınlığı ilə əlaqədar idi. Belə ki, o, müxtəlif vəzifəli şəxslər barədə kompromatlar (mənfi məlumatlar) toplayır, sənədləri şəxsən yoldaş Stalinə ötürürdü. Bütün bunlara Beriyanın yaltaqlıq xüsusiyyətlərini əlavə etsək, onun uğurunun qaçılmaz olduğunu görərik. Heç təsadüfi deyil ki, Stalinin Gürcüstana növbəti səfəri zamanı Lavrentiy özünü gözə soxa bilmişdi. Daha dəqiq desək, rəhbərin şərəfinə təşkil olunmuş ziyafətdə o, Stalinin atıcılıq qabiliyyətini nümayiş etdirmək üçün özünü qurban verməkdən belə çəkinməmişdi. Deyilənə görə, Stalinin şəninə badələr qaldıran Beriya onun qəfil təklifindən tutulsa da, qorxduğunu büruzə verməmək üçün irəli çıxıb, böyük bir almanı başı üzərinə qaldırmışdı. Stalin bu almanı nişana götürüb, hamının gözü qarşısında atəş açmışdı. Lavrentiy bir anlıq mənəvi sarsıntı keçirsə də, hər şey onun üçün yaxşı ötüşdü, yəni Stalinin gülləsi hədəfə dəydi. Bu hadisədən dərhal sonra "dahi" rəhbər işçisinin fədakarlığını layiqincə qiymətləndirdi və L.P.Beriya 1938-cı ildə vəzifə pilləsində sıçrayış edərək, Moskvaya dəvət aldı. Həmin ildən etibarən ölkədəki mühüm işlər ikiüzlü, satqın və yaltaq bir manyaka tapşırıldı.\nStalinin etibarını qazanmış Beriya hərəkətlərinə məhdudiyyət qoymurdu. O, xüsusi amansızlıqla öz vətəndaşlarını qətlə yetirir, tanınmış ziyalıları repressiya düşərgələrində çürüdürdü. İkinci Dünya Müharibəsi dövründə Beriya Dövlət Müdafiə Komitəsinin üzvü vəzifəsində çalışırdı və müdafiə sənayesinə birbaşa rəhbərlik edirdi. O, cəbhədəki uğursuzluqlardan istifadə edərək, bir çox hərbçi zabitlərin ölümünə hökm vermişdi. Deyilənə görə, çox vaxt qətlə yetirilənlər gözəl xanımların ərləri və ya ailə üzvləri olurdu. Lavrentiy Beriya bu üsulla rəqiblərini sıradan çıxarır, "xalq düşmənləri"nin qadınlarını şantaj etməklə öz çirkin məqsədlərinə nail olurdu. Ümumiyyətlə, bu vəhşinin cinayətlərini saymaqla qurtarmaq olmaz. 1940-cı ildə Polşa əsirlərinin güllələnməsi, Çeçen xalqının Qazaxıstana deportasiya edilməsi, alman hərbi libasında öz vətəndaşlarının kütləvi surətdə qətlə yetirilməsi və sair cinayətlər Beriyanın xəstə təxəyyülünün məhsulu idi. 1944-cü ildə o, atom bombasının hazırlanması işinə rəhbərlik edirdi. Stalinin əmri ilə 1943-cü ildə Sovet İttifaqı Qəhrəmanı adına layiq görülən Lavrentiy 1946-cı ildə marşal rütbəsini aldı.\nStalinin ölümündən sonra Beriya rəhbərliyi öz əlinə almaq fikrinə düşdü. O vaxtlar o, Daxili İşlər naziri və nazirlər kabinetinin sədrinin (baş nazirin) müavini vəzifəsində çalışırdı. Göründüyü kimi, güc strukturları onun birbaşa nəzarəti altında idi və istənilən vaxt ölkədə çevriliş baş verə bilərdi. Məhz bu amili və Beriyanın şəxsi keyfiyyətlərini nəzərə alan ölkə rəhbərliyi təxirəsalınmaz addımlar atmaq məcburiyyətində qaldı. Belə ki, şəxsi söhbətləri zamanı o, yaxın dostu olan marşal Jukova bu barədə təkliflər etmişdi. Məhz Jukovun sayıqlığı və vətənə sədaqəti onun planlarını alt-üst etdi. Daha dəqiq desək, marşalın birbaşa rəhbərliyi altında L.P.Beriyanın zərərsizləşməsi barədə əməliyyat təşkil olundu. 1953-cü ilin iyun ayında o, iş otağındaca həbsə alındı.\nKommunist partiyasının iyul plenumunda çıxış edən mərkəzi komitənin katibi Şatalin mövcud cinayət işi barəsində bunları deyirdi: "Biz hadisə yerində axtarış apararkən dustağın əxlaqsız olmasını sübuta yetirən müxtəlif əşyalar əldə etdik." Şatalinin çıxışı iclas iştirakçılarının çoxsaylı suallarına səbəb oldu. Hamı maddi sübutlarla maraqlanırdı. Məcburiyyət qarşısında qalan natiq fikrinə aydınlıq gətirməli oldu və utandığından başını aşağı salaraq, danışığına davam etdi: "Tapılmış maddi sübutlar kimi bir ədəd dəridən hazırlanmış qamçını və kauçukdan düzəldilmiş süni cinsiyyət orqanını göstərmək olar. Bundan əlavə, dustağın şəxsi arxivində çoxsaylı əxlaqsız məktublar və qadınların telefon nömrələri yazılmış siyahılar aşkar edilib."\nLavrenti ailəsi ilə birlikdə Moskvanın Kaçalov küçəsində yerləşən imarətdə qalırdı. O, mənzilin beş otağını oğlu Serqo, gəlini, nəvələri və həyat yoldaşı Nina ilə paylaşırdı. Qalanlarında isə xidmətçilər və mühafizəçilər yaşayırdı. Onu da qeyd edək ki, ərinin xəyanətlərindən xəbərdar olan Nina onu yaxına buraxmırdı. O isə hər gecə növbəti qurbanını evinə gətirir və öz otağında əxlaqsızlıqla məşğul olurdu. Bir neçə dəfə sifilis və müxtəlif zöhrəvi xəstəliklərə tutulan Beriya hətta müalicə alan vaxtlarda da intim fəaliyyətini dayandırmırdı. Ümumiyyətlə, Lavrentiy aktiv həyatı çox sevirdi. O, çox vaxt qara rəngli xidməti maşını ilə qızlar məktəbinin yanına gəlir, 14-15 yaşlı şagirdlərin içərisindən şikarını seçirdi. Təbii ki, yeniyetmələr onun təklifini rədd edirdilər. Bu halda Beriyanın göstərişi ilə həmin qızların valideynləri barəsində müxtəlif bəhanələrlə cinayət işləri açılırdı. Son nəticədə manyak öz məqsədinə yetişirdi. Məhkəmədə çıxış edərkən o, bu faktları inkar etsə də, təqsirini qismən etiraf etməli oldu. L.P.Beriya 62 xanımla intim əlaqədə olduğunu boynuna aldı. Qəribəsi odur ki, siyahıda adları sadalanan xanımların arasında dünya və Avropa çempionları olan idmançı qadınlar və cəbhədə şücaət göstərmiş qəhrəman veteranlar da var idi.\nİBLİSİN SON NƏFƏSİ\nNəhayət, 1953-cü ilin 23 dekabr günü L.P.Beriyanın ölüm hökmü icra edildi. Marşal Jukovun dediyinə görə, qərar icra olunarkən Lavrentiy panikaya qapılmışdı. O, dizlərini yerə qoyub, icraçılara yalvarır, hönkür-hönkür ağlayırdı. Bir sözlə, əclaf kimi yaşadığı üçün əclaf kimi də ölməli idi.\nBATAQLIQDA YETİŞƏN ÇİÇƏK\nNə qədər qəribə olsa da, etiraf etməliyik ki, Beriyanın rəsmi nikahdan olan oğlu Serqo atasının yolunu davam etmədi. Əksinə, bütün həyatını elmə sərf edərək, ad-san qazandı. Bircə faktı demək kifayətdir ki, 1953-cü ilə qədər elmlər doktorluğunadək yüksələn Serqo həbsi ilə əlaqədar bu addan məhrum edildi. Lakin azadlığa çıxdıqdan sonra namizədlik və doktorluq dissertasiyasını yenidən müdafiə etdi və qısa müddət ərzində kosmik tədqiqatlar institutunun birinə rəhbərlik etməyə başladı.\nTarix onu yazanları yaşadır. Beriya kimi rəhbərlər qanla yazdıqları səhifələrdə lənətlə anılırlar...


Türkiyə-Rusiya-İran formatı Qarabağ üçün nə vəd edir?\nPolitoloq: Üçlü formatın qəbulu üçün Bakı Tehranın, İrəvan isə Ankaranın vasitəçi olmasına razılaşmalıdır\nAnkarada Rusiya səfirinin öldürülməsinə baxmayaraq, dekabrın 20-də Türkiyə-Rusiya-İran (TRİ) formatı Moskvada ilk toplantısını keçirməyə nail oldu. Suriya böhranı başlayandan bu yana ilk dəfə idi ki, Türkiyə, Rusiya və İran xarici işlər və müdafiə nazirləri bir araya gələrək Suriya probleminin həlli yollarını birgə müzakirə etdilər. Qeyd edək ki, üçlü formatın görüşü Azərbaycanda da maraqla izlənilmədkdədir.\nBu görüşü “Ekspress”ə şərh edən “Atlas” Araşdırmalar Mərkəzinin rəhbəri, politoloq Elxan Şahinoğlunun sözlərinə görə, Suriyada vətəndaş müharibəsi başlayanda və terrorçular da prosesə müdaxilə etdikdə Rusiya ilə İran ittifaq şəklində hərəkət edərək Bəşər Əsəd rejiminə dəstək verdilərsə, Türkiyə tamamilə fərqli mövqedən çıxış edərək, ABŞ, Avropa İttifaqı, Səudiyyə Ərəbistanı və Qətərlə ittifaqa üstünlük verərək, Suriya müxalifətinin yanında yer aldı. “Ancaq zaman keçdikcə Türkiyə ilə Amerika arasındakı ittifaq çökdü, Vaşinqton Suriyada silahlı kürdlərə dəstək verməklə Ankaranın maraqlarının əleyhinə çıxdı. O biri tərəfdən, Vaşinqtonun Türkiyədə 15 iyul hərbi çevrilişinə cəhdi planlaşdıran Fətullah Güləni Türkiyəyə vermək istəməməsi Vaşinton-Ankara ikiliyinin üstündən xətt çəkdi. Belə bir şəraitdə Türkiyə prezidenti Rəcəb Tayyip Ərdoğan bir il öncə Rusiyanın hərbi təyyarəsinin vurulmasına görə rusiyalı həmkarı Vladimir Putindən üzr istəməklə xarici siyasət prioritetini dəyişdi. Amerikadan fərqli olaraq Rusiya Suriyadakı silahlı kürdələrə dəstəkdən əl çəkdi, Türkiyə qoşunlarının Suriyanın qərb vilayətlərini nəzarətə götürməsinə gözünü yumdu, üstəgəl iki ölkə arasında dondurulan bütün layihələr yenidən işə düşdü”, - deyən politoloqun sözlərinə görə, Moskva bununla kifayətlənməyərək Ankaranı daha çox Vaşinqtondan uzaqlaşdırmağa nail oldu.\nRusiyanın xarici işlər naziri Sergey Lavrovun son açıqlamalarından birində dediyi “Suriya məsələsində amerikalı rəsmilərlə saatlarla boş vaxt keçirib nəticə əldə etməməkdənsə, Ankara ilə ortaq məxrəcə gəlmək daha asandır” fikirlərinə toxunan E.Şahinoğlu bildirib ki, məsələ elə Lavrovun dediyi kimi oldu. Politoloq hesab edir ki, Hələb şəhərinin şərq hissəsinin boşaldılması və müxalif qüvvələrin ailələri ilə birgə şəhəri tərk etməsi Moskva ilə Ankaranın gizli razılaşmasının nəticəsi idi: “Vaşinqtonun bacarmadığını Ankara bacardı və Moskva ilə tərəfdaşlığını gücləndirdi. Bunun nəticəsi olaraq Türkiyə-Rusiya-İran formatı yarandı. Ankara Əsəd rejiminə qarşı əvvəlki sərt ritorikasından imtina etməklə Moskva və Tehranla razılaşa biləcəyinə işarə vurdu. Üçlü ittifaqı Rusiya səfirinin Ankarada qətlə yetirməsi də pozmadı. Tam əksinə, Rusiya səfirinin qətlinin qarşısını ala bilmədiyinə görə üzərində mənəvi məsuliyyət hiss edən Ankara Moskva ilə daha sıx əməkdaşlığa məcburdur. Bu, Rusiyanın da maraqlarına tam cavab verir. Məhz buna görə təyyarə olayından fərqli olaraq səfirin öldürülməsində Rusiya Türkiyəni günahlandırmadı, tam əksinə rusiyalı rəsmilər türkiyəli həmkarlarına verdikləri ilkin reaksiyaya görə minnətdar olduqlarını bildirdilər”.\nSuriya məsələsində Amerikanın oyundankənar vəziyyətdə qalmasının Türkiyə-Rusiya-İran üçlüyünün maraqlarına cavab verdiyini deyən Şahinoğlu qeyd edib ki, hər üç dövlət Suriyanın ərazi bütövlüyünü dəstəkləyir, hər üç dövlət bölgədə kürd dövlətinin yaradılmasını istəmir və hər üç dövlət beynəlxalq terrorçulara qarşı birgə mübazirə aparacaqlarını elan edirlər. Onun fikrincə, bundan sonra Türkiyə dəstək verdiyi Suriyanın silahlı müxalifətini Əsədlə danışıqlara təşviq etməlidir: “Bunun əvəzində də Moskva və Tehran Əsədə hakimiyətinin bir hissəsini müxalifətlə bölüşməyə məcbur etməlidir. Çünki Əsəd əvvəlkitək avtoritar üsullarla ölkəni idarə edə bilməyəcək. Əgər TRİ Suriyada qarşılarına qoyduqları məqsədə çatarsa, bu həmin formatın güclənməsinə və başqa regional problemlərin həllində də rolunun artmasına şərait yaradacaq”.\nBəs bu üçlü format Azərbaycanla Ermənistanı barışdırmaq üçün Dağlıq Qarabağ münaqişəsinin həllində də fəallaşa bilərmi?\nE.Şahinoğlu bildirir ki, əvvəla, üçlü format Suriya məsələsində olduğu kimi Dağlıq Qarabağ münaqişəsinin həllində də Amerika və Avropanı kənarda qoymalıdırlar. Onun sözlərinə görə, İran çoxdan arzulayır ki, Dağlıq Qarabağ münaqişəsinin həlli ilə uzaq ölkələr deyil, region ölkələri məşğul olsunlar. “İkincisi, üçlü formatın işlək olması üçün Azərbaycan və Ermənistan Türkiyə-Rusiya-İran formatının Minsk Qrupunu əvəzləyəcəyini qəbul etməlidir. Onsuz da Minsk Qrupu formatı özünü doğrultmur, Amerika ilə Fransanın münaqişənin həllindəki rolu minimumdur. Ancaq yeni üçlü formatın qəbulu üçün rəsmi Bakı Tehranın, rəsmi İrəvan isə Ankaranın vasitəçi olmasına razılaşmalıdır. Məsələ burasındadır ki, rəsmi Bakı Tehranın, rəsmi İrəvan isə Ankaranın vasitəçiliyndən ehtiyat edir. Buna baxmayaraq, bu məsələdə də söz sahibi Moskva ola bilər. Kreml həm Bakını, həm də İrəvanı yeni formatı qəbul etməyə razı sala bilər.\nÜçüncüsü, yeni formatın Dağlıq Qarabağ münaqişəsinin həllində ön böyük uğuru Ermənistan hakimiyyətini “mərhələli həll” planını qəbul etməsi ola bilər. Bunun qarşılığında isə Azərbaycan və Türkiyə Ermənistanla münasibətləri normallaşdıracaqlarını, regional layihələrə qoşulacaqlarını vəd edə bilərlər. Ancaq atılacaq addımlar Rusiya və İranın da regional maraqlarına cavab verməlidir ki, həm Moskva, həm də Tehran Ermənistan hakimiyyətini “mərhələli həll” planına məcbur etsinlər. Moskva və Tehranın regional maraqları təmin olunmadan hər iki dövlətin Azərbaycan torpaqlarının işğaldan azad edilməsində maraqları olmayacaq”, - deyə Elxan Şahinoğlu vurğulayıb.


Cavid Hüseynovun anası danışdı: "Bir halda idi ki..." - Azinforum.az İnformasiya Portalı\nAna səhifə / Siyasət / Cavid Hüseynovun anası danışdı: “Bir halda idi ki…”\nX.Hacıyeva oğlunun E.İsmayılovun (Cavid Hüseynovun bibisi oğlu-red.) səhvinə görə cəzalandırılmasını istəmədiyini söyləyib: “Bunu oğlum olduğu üçün, onu müdafiə etməyə görə demirəm. Cavid bir qarışqanı incidəcək insan deyil. Onu tanıyan tanıyır”.\nX.Hacıyeva hadisədən Rasim Əliyevin ölümündən sonra xəbər tutduğunu bildirib: “Xəbərimiz yox idi. Günəşli qəsəbəsində olan evimizə polis əməkdaşları gedib. Biz orada qalmırdıq. Qonşular bizə zəng etdi ki, bəs, sizi polis axtarır. Polislər Cavidi Qəbələyə gedəndə Şamaxı postunda saxlayıblar. Ordan da Səbayel Rayon Polis İdarəsinin 8-ci polis bölməsinə aparıblar. İzahat alıb buraxıblar”.\nÖncəki Yanan binanın sakini Prezidentdən kömək istədi – FOTOLAR\nNövbəti Şərif Əsədullayevin adam bıçaqlayan oğlu sərbəst buraxıldı


11:44 / 03.08.2021\nHazırda oxunan: Putindən Şimali Kipr XƏBƏRDARLIĞI – Rusiya nədən narahatdır?\nSon dönəmlərdə geniş müzakirə mövzusuna çevrilən məsələlərdən biri də Şimali Kipr Türk Respublikasının müstəqil dövlət kimi tanınmasıdır. Xüsusilə də, Türkiyə Prezidenti Rəcəb Tayyib Ərdoğanın mövzu ilə bağlı verdiyi açıqlamalardan sonra adada ikinci müstəqilliyin beynəlxalq ictimaiyyət tərəfindən qəbul olunması ciddi şəkildə qeyd olunmağa başlayıb.\nBundan əlavə, Azərbaycan rəsmilərinin adanın şimal hissəsinə səfərindən sonra rəsmi Ankaradan başqa dövlətlərdən də sözügedən məsələ ilə bağlı fikirlər gəlməyə başlayıb.\nİndi də Rusiya Prezidenti Vladimir Putin Kremlin Şimali Kiprin müstəqilliyini tanıyıb-tanımyacağına aydınlıq gətirib. Belə ki, son dönəmlər Türkiyə ilə inkişaf edən münasibətlər fonunda Moskvanın məsələyə müsbət yanaşması ehtimalları olsa da Rusiya liderinin açıqlaması bütün bu proqnozların üzərindən xətt çəkib.\nKreml lideri açıqlamasında Kiprdəki türklərin davranışlarının qəbuledilməz olduğunu və problemin beynəlxalq normalara uyğun həllinin vacibliyini qeyd edib.\nTəbii ki, Rusiyanın bu cür mövqe tutmasının da bir sıra səbəbləri var.\nBirincisi, Rusiya özü federativ respublikadır və ərazisində yaşayan bir sıra etnik azlıqların daxili idarəetmədə müəyyən sərbəstlikəri var. Əgər rəsmi Moskva Kipr məsələsində Türkiyənin mövqeyindən çıxış edərsə, tərkibində olan republikalar da eyni tələblə çıxış edə bilərlər. Bu isə, Kremlin eyni anda bir çox problemlərlə qarşı-qarşıya qalması deməkdir.\nİkincisi, Moskvanın özünün də Şimali Kiprdə olduğu kimi bir sıra təcrübələri mövcuddur. Hər nə qədər Kreml tərəfindən inkar edilsə də, Ukrayna ilə Donetsk və Luqansk, eyni zamanda Gürcüstanla Abxaziya, Cənubi Osetiya, Moldova ilə isə Dnestryanı Respublika ilə Rusiyanın birbaşa bağlılığının olduğu məlumdur. Əgər Moskva Kipr məsələsində adadakı türklərin müstəqil dövlətlərini tanısa, özünün qeyd olunan fəaliyyətlərinə qarşı beynəlxalq arenadan ciddi təzyiqlər görə bilər.\nXüsusilə də, Qərblə münasibətlərin kəskinləşdiyi bir vaxtda Moskvaya yeni problem heç cürə sərf etməz.\nLakin məsələ ilə bağlı beynəxalq hüquq normaları çərçivəsindən çıxış etməklə Rusiya adıçəkilən regionlarda əlinin olmadığını nümayiş etdirmək imkanı qazanır.\nSadalan səbəblərə görə, rəsmi Moskvanın Türkiyənin mövqeyini dəstəkləməsi mümkün deyil. Lakin sırf bu məsələnin də, Türkiyə-Rusiya münasibətlərinin gələcək seyrinə mənfi təsir göstərəcəyini iddia etmək doğru olmazdı. Xüsusilə də, son dönəmlərdə baş verən meşə yanğınlarına verilən dəstək, “S-400” raketlərinin alqı-satqısında əməkdaşlığın inkişafı, Qarabağda sülhün qorunmasındsa birgə iştirak kimi hadisələr Moskva və Ankara arasında əlaqələrin daha da möhkəmləndiyinin göstəricisidir.\nQeyd edək ki, bir neçə gün öncə də Rusiyanın məsələ ilə bağlı mövqeyini Kremlin sözcüsü Dimitri Peskov da oxşar şəkildə nümayiş etdirmişdi.\nBelə ki, Peskov Moskvanın Şimali Kipr Türk Respublikasının müstəqilliyinin tanınmasına qarşılıq olaraq, Türkiyənin Krımı Rusiya torpağı kimi qəbul etməsi məsələsinin gündəmdə olmadığını dilə gətirmişdi.


Milli Məclis Milli Şuranın qərarını ləğv edəcək? | Sizinyol.com\nMilli Məclis Milli Şuranın qərarını ləğv edəcək?\nAzərbaycan tarixən ermənilərə verilmiş torpaqlar üzərində varislik hüququnu bərpa etməlidir. Bu təkliflə Milli Məclisin deputatı, Tarix İnstitutunun direktoru Yaqub Mahmudov parlamentin bu gün keçirilən iclasında çıxış edib. Deputat bildirib ki, İrəvan da daxil olmaqla, Azərbaycan Xalq Cümhuriyyəti dövründə ermənilərə verilmiş 9 min kv.km torpağın Azərbaycan xalqına qaytarılması barədə məsələ qaldırmalıyıq.\nTarixçi deputat Fəzail İbrahimli həmkarının təklifinə münasibət bildirib. Deputat Modern.az saytına açıqlamasında deyib ki, Y.Mahmudovun təklifini düzgün başa düşmək lazımdır.\n“Burada “İrəvana hücum edirik, İrəvanı tutacağıq” kimi fikirlər səslənmir. Söhbət İrəvana hücumdan getmir. Sadəcə olaraq, tarixi bir andan– 1918-ci ilin 29 may tarixli Milli Şuranın qərarından söhbət gedir. Yaqub Mahmudov təklif edir ki, bu qərar ləğv olunsun”-deyə o bildirib.\nF. İbrahimli qeyd edib ki, özü də vaxtı ilə belə təşəbbüslə çıxış edib.\n“Amma bu, gündəmə gəlmədi. Cənab prezident də özü dəfələrlə bəyan edib ki, Azərbaycan ikinci erməni dövlətinin yaranmasına imkan verməyəcək. Bunların hamısının fonunda Milli Məclisin bir qərarı ola bilər. Milli Məclisin belə qərarı olarsa ki, Milli Şuranın filan tarixli qərarı ləğv olunsun, bu, dünyaya bir mesaj olar. Yəni, dünyaya mesaj verərik ki, bu torpaqların hamısı Azərbaycanın olub və bu ərazidə ikinci erməni yarana bilməz”.\nOlqanı dubaylı fanatın əlindən necə...\nƏsl mərdlik məktəbi – Yaralı...\nAzərbaycan Ordusunun şəhid əsgəri dəfn...\nİlham Əliyev azərbaycanlıların soyqırımı ilə...\nAZPROMO: Qətərə tütün və onun...


PAŞİNYANIN “QULAĞINI” KİM ÇƏKDİ? – Putinin Qarabağ tənzimlənməsinə növbəti “töhfəsi” açıqlandı | AzPolitika — onlayn siyasi-ictimai qəzet\n“Ermənistan hökumətinin çox qəribə addımları yaranan müəyyən etimadı pozur. Biz Ermənistanı sərhədlərin delimitasiyasına başlamağa dəvət etdik... Avropa İttifaqı Şurasının Prezidenti cənab Şarl Mişelin təşəbbüsü ilə aprelin 6-da Brüsseldə keçirilmiş görüş zamanı razılaşdırılmışdır ki, aprelin sonuna qədər hər iki tərəf işçi qrup yaradacaq və onlar artıq öz fəaliyyətinə başlayacaqlar. Azərbaycan işçi qrupunu vaxtında yaratmışdır və nümayəndə heyətini ezam etməyə hazır idi. Bu, erməni tərəfi ilə razılaşdırılmışdır. Yeri gəlmişkən, sərhədlə bağlı ilk görüşün keçirilməsini təklif edən Ermənistanın Xarici İşlər Nazirliyi olmuşdur. Azərbaycan həmin təklifi qəbul etmişdir və biz nümayəndə heyətini göndərməyə hazır idik. Lakin, sonuncu gün - aprelin 29-da Ermənistan artıq razılaşdırılmış görüşü ləğv etdi. Bu, çox məyusedici məsələdir. Daha məyusedici isə, yenə də Ermənistanın ilkin təklifindən irəli gələrək, 7-11 may tarixlərində sərhəddə yeni görüşün keçirilməsi təklifimizdən də Ermənistanın imtina etməsi oldu...”\nTəəssüf ki, beləliklə də sivil dünyanın, beynəlxalq birliyin əhəmiyyətli tərkib hissəsi olan Avropa İttifaqının timsalında Azərbaycanla Ermənistan arasında dayanıqlı və qəti sülhün əldə edilməsi istiqamətində atdığı növbəti addım Moskva tərəfindən bloklanmış oldu. Bu isə bir daha göstərir ki, Putin Rusiyası və onun əli qana batmış “diplomatiyası” regiondan əlini çəkməyincə, dayanıqlı sülhə nail olunmayacaq. Çünki uzaq və yaxın tarixdən ibrət çıxaran hər kəsə Rusiya “diplomatiyası”nın Qafqaza yalnız qan-qada, ədavət, xalqlar arasında düşmənçilik və öz imperiya maraqlarının təminatından başqa heç nə gətirmədiyi gün kimi aydındır...\nElmira 2022-05-19 14:08:49\nÇox düz buyurursunuz. Çox sağ olun, hörmətli, C.Məmmədov.\nRoma 2022-05-19 13:52:59\nPutin Pişikyanın qulağını çəkərək ona deyib ki, küçük sən kimsən ki, sülh bağlayırsan, mən hərbiçilərimi oralardan çıxarsam, sən xəstəxananın ginekoloji şöbəsinə düşəcəksən...